Siekiant turėti teisingus apskaitos duomenis, kurie reikalingi parengti Socialinės apsaugos ir darbo ministerijos, valstybės ir nacionalinį konsoliduotųjų finansinių ataskaitų rinkinius, rekomenduojame ištirti Specialiųjų socialinės globos namų „Tremtinių namai“ apskaitos organizavimo ir tvarkymo aplinkybes. Pasitvirtinus vertinimams, kad buhalterinė apskaita buvo organizuojama nesilaikant Buhalterinės apskaitos įstatymo reikalavimų, imtis veiksmų teisės aktų nustatyta tvarka.

Lietuvos Respublikos socialinės apsaugos ir darbo ministerija

Socialinės apsaugos ir darbo ministerijos Centralizuotas vidaus audito skyrius 2021-09-23 atliko Specialiųjų socialinės globos namų „Tremtinių namai“ finansinį vidaus auditą (tikslas - įsitikinti, kad Valstybės kontrolės nustatyti neatitikimai / trūkumai pašalinti bei įvertinti apskaitos organizavimą ir tvarkymą) ir atsižvelgdamas į audito rezultatus, įstaigai pateikė rekomendacijas.


Siekiant turėti teisingus apskaitos duomenis, kurie reikalingi parengti Socialinės apsaugos ir darbo ministerijos, valstybės ir nacionalinį konsoliduotųjų finansinių ataskaitų rinkinius, rekomenduojame ištirti Ilguvos socialinės globos namų apskaitos organizavimo ir tvarkymo aplinkybes. Pasitvirtinus vertinimams, kad buhalterinė apskaita buvo organizuojama nesilaikant Buhalterinės apskaitos įstatymo reikalavimų, imtis veiksmų teisės aktų nustatyta tvarka.

Viešieji finansai ir oficialioji statistika

Socialinės apsaugos ir darbo ministerijos Centralizuotas vidaus audito skyrius 2021-09-23 atliko Ilguvos socialinės globos namų finansinį vidaus auditą (tikslas - įsitikinti, kad Valstybės kontrolės nustatyti neatitikimai / trūkumai pašalinti bei įvertinti apskaitos organizavimą ir tvarkymą) ir atsižvelgdamas į audito rezultatus, įstaigai pateikė rekomendacijas.


Reglamentuoti asmens sveikatos priežiūros paslaugų įtraukimą ir išbraukimą iš kompensuojamųjų fondo lėšomis pagal įstatymais patvirtintus kriterijus, atsižvelgiant į paslaugų teikimo kainas ir objektyviai įvertintas fondo galimybes. Nustatyti kompensuojamųjų paslaugų sąrašo atnaujinimo ir peržiūrėjimo periodiškumą.

Lietuvos Respublikos sveikatos apsaugos ministerija

Teisės aktai dėl kompensuojamųjų paslaugų sąrašo atnaujinimo ir peržiūrėjimo periodiškumo – priimti (Sveikatos draudimo įstatymo Nr. I-1343 9 str. pakeitimo ir įstatymo papildymo 9(2) ir 9(3) str. įstatymas, 2018-12-13 Nr. XIII-1764 ir jį įgyvendinantys teisės aktai). Pagal įstatymu nustatytus kriterijus naujas asmens sveikatos priežiūros paslaugas (kurios galėtų būti apmokamos Privalomojo sveikatos draudimo fondo biudžeto lėšomis ir šio fondo biudžeto lėšomis jau apmokamas asmens sveikatos priežiūros paslaugas, kurių teikimo sąnaudos padidėjo dėl organizacinių pakeitimų ir (ar) diegiamų naujų technologijų) vertina Asmens sveikatos priežiūros paslaugų vertinimo komitetas šio įstatymo ir sveikatos apsaugos ministro nustatyta tvarka (2019-10 ministro įsakymas Nr. V-1056). Sveikatos apsaugos ministras šį sąrašą keičia 2 kartus per metus – iki balandžio 1 d. ir iki spalio 1 d. Skundus dėl komiteto priimtų sprendimų nagrinėja ministro sudaryta nuolatinė Apeliacinė komisija (2019-09-10 įsakymas Nr. V-1057). Sukurta asmens sveikatos priežiūros paslaugų įtraukimo ir išbraukimo iš kompensuojamųjų fondo lėšomis sistema veikia. Dėl Komiteto priimtų sprendimų 2021 m. Valstybinė ligonių kasa ir Privalomojo sveikatos draudimo taryba priėmė nutarimus (2021-04-27 ir 2021-09-02 protokolai), kurių pagrindu 2021 m. buvo keičiami Privalomojo sveikatos draudimo fondo biudžeto lėšomis apmokamų asmens sveikatos priežiūros paslaugų sąrašai.


Atsižvelgiant į tai, kad vykdoma atskira, Vyriausybės nutarimu patvirtinta Žemės išteklių naudojimo stebėsenos (monitoringo) programa, įvertinti lėšų skyrimo Lietuvos agrarinių ir miškų mokslų centrui priemonei „Ilgamečiai dirvožemio agrocheminių savybių stebėjimo tyrimai“ įgyvendinti tikslingumą.

Lietuvos Respublikos žemės ūkio ministerija

Ministerija informavo, jog, atsižvelgusi į Valstybės kontrolės rekomendacijas, nusprendė 2021 m. netvirtinti ministro įsakymu naujos Agrocheminių dirvožemio savybių tyrimų programos (žemės ūkio ministro 2015-05-11 įsakymu Nr. 3D-373 patvirtinta Agrocheminių dirvožemio savybių tyrimų 2016–2020 m. programa baigta 2020 m.).


Siekiant gauti patikimą, objektyvią ir atitinkamų valdymo lygių sprendimams priimti tinkamą viešojo sektoriaus finansinę informaciją bei užtikrinti didesnį viešųjų finansų skaidrumą, rekomenduojame inicijuoti viešojo sektoriaus subjektų vykdomų veiklų ir su jomis susijusių turto ir įsipareigojimų peržiūrą (inventorizaciją) – nustatyti pagrindinius turto ir įsipareigojimų pirminio pripažinimo ir užregistravimo buhalterinėje apskaitoje, buhalterinės apskaitos vedimo ir finansinės atskaitomybės rengimo trūkumus ir imtis priemonių juos šalinti.

Lietuvos Respublikos finansų ministerija

Rekomendacijos įgyvendinimui buvo numatytos dvi priemonės: Vidaus kontrolės ir vidaus audito įstatymo pakeitimas (2019-07-11 Nr. XIII-2312, įsigaliojo 2020-01-01) ir rekomendacijos viešojo sektoriaus subjektams (išsiųstos 2018-12-21). Šiose rekomendacijose pasiūlyta viešųjų juridinių asmenų vadovams atlikti vykdomų veiklų rizikos vertinimą, nustatyti rizikos veiksnius, kurie gali turėti neigiamą poveikį jų rengiamų finansinių ataskaitų straipsniams, atlikti peržiūrą ir imtis priemonių. Auditų už 2019 m. ir 2020 m. rezultatai parodė, kad Finansų ministerijos parinkta priemonė neturėjo poveikio, nes finansinėse ataskaitose yra reikšmingų duomenų iškraipymų: neteisinga pajamų ir sąnaudų apskaita, neužregistruotas turimas ir veikloje naudojamas turtas, neregistruojamos pajamos iš vykdomos veiklos ar turimi įsipareigojimai ir kt. Tokios aplinkybės tik patvirtino teiktos rekomendacijos svarbą, kuria siekta sumažinti VSS finansinėse ataskaitose nustatomų iškraipymų mastą, todėl VK teiktos rekomendacijos įgyvendinimui Finansų ministerija patvirtino kitą priemonę: „Nustatyti, kokia apskaitai tvarkyti reikalinga informacija turi būti pateikiama viešojo sektoriaus subjekto apskaitą tvarkančiam asmeniui, nustatyti jos pateikimo tvarką.“2023-05-03 Finansų ministerija užregistravo (reg. Nr. 22-14340(2)), o 2023-06-21 patikslino (reg. Nr. 22-14340(3)) Vyriausybės 2018-05-23 nutarimu Nr. 488 patvirtintų Finansinės apskaitos organizavimo, tvarkymo ir ataskaitų rengimo, kai finansinė apskaita tvarkoma centralizuotai, taisyklių naujos redakcijos projektą. Subjektai nesutiko su parengto projekto nuostatomis dėl apskaitos informacijos teikimo. Finansų ministerija informavo, kad pakartotinai rengia patikslintą taisyklių naujos redakcijos projektą.


Įvertinti ministro 2010-05-24 įsakymu Nr. 3D-487 patvirtintos Karvių sergamumo mastitu mažinimo ir pieno kokybės gerinimo programos vykdymo tikslingumą. Nusprendus programą tęsti, ją parengti teisės aktų nustatyta tvarka.

Žemės ūkio ministerija įgyvendindama Valstybės kontrolės  rekomendaciją nutarė nebetęsti programos ir Lietuvos Respublikos žemės ūkio ministro 2021 m. gruodžio 6 d. įsakymu Nr. 3D-786 „Dėl kai kurių Lietuvos Respublikos žemės ūkio ministrų įsakymų pripažinimo netekusiais galios“ (toliau – įsakymas Nr. 3D-786) buvo pripažinti netekusiais galios įsakymai dėl programos ir aprašo patvirtinimo.


Siekiant įsitikinti, kad Pasaulio lietuvių jaunimo organizacijos Lietuvoje vykdytam projektui ,,Pasaulio lietuvių jaunimo susitikimas 2018" skirtos lėšos panaudotos  racionaliai ir teisėtai: atlikti Pasaulio lietuvių jaunimo organizacijos Lietuvoje vykdyto projekto ,,Pasaulio lietuvių jaunimo susitikimas 2018"  patikrinimą ir  įvertinti atsiskaitymo už projekte nurodytų rezultatų pasiekimų ir informacijos apie patirtas išlaidas pakankamumą.

Socialinių paslaugų priežiūros departamentas prie Socialinės apsaugos ir darbo ministerijos

Socialinių paslaugų priežiūros departamentas (toliau – SPPD) 2019-12-19 atliko Pasaulio lietuvių jaunimo organizacijos Lietuvoje 2018 m. vykdyto projekto „Pasaulio lietuvių jaunimo susitikimas 2018“ vertinimą. 2020-01-09 vertinimo ataskaitoje Nr. PV1-32 nurodyta, kad dėl papildomų lėšų panaudojimą patvirtinančių dokumentų gavimo buvo kreiptasi į projekto vykdytoją, kuris tokių dokumentų nepateikė, motyvuodamas, kad pasibaigė jo finansavimo sutartis. Departamentui kilo įtarimų, kad projekto vykdytojas nepagrįstai ir (ar) ne projekto tikslams panaudojo 9 463,90 Eur valstybės biudžeto lėšų. Departamentas dėl projektui įgyvendinti skirtų lėšų galimo iššvaistymo 2020-01-23 kreipėsi į prokuratūrą. Prokuratūra priėmė sprendimą, kuris nebuvo pakeistas ir jį apskundus, atsisakyti pradėti ikiteisminį tyrimą. Abejuose sprendimuose pabrėžtos departamento galimybės realizuoti savo teises Civilinio proceso kodekso nustatyta tvarka. Įvertinęs nurodytas aplinkybes ir minėtų nutarimų argumentus, departamentas 2020-11-09 kreipėsi į Vilniaus miesto apylinkės teismą su ieškiniu atsakovei Pasaulio lietuvių jaunimo organizacijai Lietuvoje dėl valstybės biudžeto lėšų priteisimo. Vilniaus miesto apylinkės teismas 2021 m. lapkričio 29 d. sprendimu, priimtu civilinėje byloje Nr. e2-2613-1019/2021 ieškinį atmetė. Teismas padarė išvadą, kad atsakovė, vykdydama  sutartį, tinkamai įvykdė pareigą atsiskaityti už gautas valstybės biudžeto lėšas ir veiklą pagal sutarties nuostatas, kad „<...įsipareigojimai, kurie galioja ir pasibaigus finansavimo sutarčiai, turi būti atsiradę iki sutarties galiojimo pabaigos...>“ ir kad „<... atsakovė tinkamai ir vadovaudamasi sutartimi atsiskaitė už ieškovo projektui skirtas lėšas, lėšas naudojo sutartyje nustatyta tvarka, o patirtas išlaidas pagrindė tinkamais ir pakankamais įrodymais (CPK 178, 185 straipsniai).“. Vadovaujantis Užsienio lietuvių jaunimo organizacijų veiklos projektų finansavimo 2021 metais konkurso nuostatais, patvirtintais Jaunimo reikalų departamento prie Socialinės apsaugos ir darbo ministerijos (toliau – JRD) direktoriaus 2020 m. lapkričio 24 d. įsakymu  Nr. 2V-226(1.4), į 2021 metams sudaromas Valstybės biudžeto lėšų naudojimo sutartis yra įtrauktos nuostatos, jog sutartimi projekto vykdytojas įsipareigoja sudaryti sąlygas SPPD, JRD arba ministerijos atstovams patikrinti skirtų valstybės biudžeto lėšų naudojimą, apžiūrėti projekto vykdymo vietą, įsileisti į visas projekto vykdytojo patalpas, pareikalavus nustatytais terminais pateikti visus prašomus konkursui pateiktus ir su projekto įgyvendinimu susijusius dokumentus ir, jei projekto vykdytojas atitiko nuostatuose numatytus prioritetus, su prioritetų įgyvendinimu susijusius dokumentus (jų originalus arba patvirtintas jų kopijas), viešinimo veiklų rezultatus (publikacijas, vaizdo medžiagos nuorodas) tiek projekto įgyvendinimo metu, tiek dvidešimt keturis mėnesius po sutarties galiojimo pabaigos. Rekomendacijos įgyvendinimo stebėsena baigiama ir ją laikome įgyvendinta iš dalies nesant galimybei įsitikinti projekto lėšų panaudojimo teisingumu ir teismui atmetus ieškinį. Nuo 2021 metų nustatytos papildomos konkursų nuostatos sudaro sąlygas gerinti atskaitomybę ir skaidrumą, užtikrinti tinkamą atsiskaitymo už  panaudotas lėšas kontrolę.


Rengiant ateinančių metų Valstybinio socialinio draudimo fondo biudžeto rodiklių įstatymo projektą, suplanuoti tokius valstybinio socialinio draudimo įmokų rūšių tarifų dydžius, kurie užtikrintų pakankamą finansavimą visų rūšių socialiniam draudimui vykdyti arba svarstyti valstybės biudžeto lėšomis dengti socialinio draudimo įmokomis nepadengiamą socialinių garantijų kaip valstybės vykdomos demografinės padėties gerinimo ar kitokios socialinės politikos dalį.

Seimas 2021-12-14 priėmė Valstybinio socialinio draudimo fondo biudžeto 2022 metų rodiklių patvirtinimo įstatymą (N. XIV-749), kuriame pirmą kartą VSDF biudžete suplanuoti valstybinio socialinio draudimo įmokų rūšių tarifų dydžiai, pagal kuriuos planuojamos įmokos ir išmokos pagal draudimų rūšis yra subalansuotos. Pagal 2022 m. VSDF biudžeto planą ir prognostinius skaičiavimus 2023 m. ir 2024 m., visų rūšių (ligos, motinystės, nedarbo, nelaimingų atsitikimų darbe ir profesinių ligų, pensijų) socialinio draudimo įplaukos suplanuotos didesnės nei išlaidos. Priėmus Valstybinio socialinio draudimo fondo biudžeto sandaros įstatymo Nr. IX-547 pakeitimo įstatymą (2023-05-23, Nr. XIV-1966), susiję valstybės socialinių fondų biudžetai bus rengiami kaupimo principu ir tvirtinami vienu įstatymu, jų biudžetų projektų aiškinamajame rašte bus pateikiama informacija apie atskirų socialinio draudimo rūšių planuojamas įmokas, numatomus sukaupti jų rezultatus, pinigines įplaukas ir išlaidas kitiems biudžetiniams metams. Priimtas įstatymas įsigaliojo 2023-07-02 ir taikytas rengiant ir tvirtinant 2024 m. valstybės socialinių fondų biudžetų projektus. Visų fondų 2024 m. biudžetai sudaryti taikant kaupimo principą ir patvirtinti vienu Valstybės socialinių fondų biudžetų 2024 m. rodiklių patvirtinimo įstatymu (2023-11-21 įstatymas Nr. XIV-2273). Valstybės socialinio draudimo fondo biudžeto pajamos ir sąnaudos patvirtintos pagal socialinio draudimo įmokų rūšis, taip pat aiškinamajame rašte pateikta informacija apie kiekvienos socialinio draudimo įmokų rūšies numatomus sukaupti rezultatus.Socialinės apsaugos ir darbo ministro 2023-07-13 įsakymu Nr. A1-461 patvirtintos Valstybės socialinių fondų biudžetų sudarymo ir vykdymo taisyklės, VSDF valdybos direktoriaus įsakymais patvirtinti naujos redakcijos Valstybės socialinių fondų biudžetų planavimo tvarkos aprašai (2023-06-30 įsakymu Nr. V-273) bei Valstybės socialinių fondų biudžetų klasifikacijos ir papildomos lentelės (2023-07-10 įsakymu Nr. V-291) pagal socialinio draudimo rūšis. VSDF valdyba informacijai apie einamąjį ir sukauptą rezultatą atskleisti aiškinamajame rašte taiko 2023-07-13 VSDF direktoriaus įsakymu Nr. V-299 patvirtintame Valstybinio socialinio draudimo rūšių pajamų ir sąnaudų balanso bei įmokų tarifų atskiroms socialinio draudimo rūšims skaičiavimo tvarkos apraše nustatytus principus.


Siekiant užtikrinti dvarų nekilnojamojo kultūros paveldo objektų tinkamą apskaitą ir išsaugojimą, numatyti prioritetus jiems nustatant vertingąsias savybes ir skiriant lėšas.

Lietuvos Respublikos kultūros ministerija

Kultūros ministerija kartu su Kultūros paveldo departamentu parengė prioritetinių dvarų, kuriems prioriteto tvarka turi būti tikslinamos/nustatomos vertingosios savybės, sąrašą. Sąrašas patvirtintas kultūros ministro 2014-12-04 įsakymu Nr. ĮV- 872. Tačiau lėšų skyrimo prioritetai šiems dvarams nenumatyti.


Siekiant turėti teisingus apskaitos duomenis, kurie reikalingi parengti Socialinės apsaugos ir darbo ministerijos, valstybės ir nacionalinį konsoliduotųjų finansinių ataskaitų rinkinius, rekomenduojame ištirti Prūdiškių socialinės globos namų apskaitos organizavimo ir tvarkymo aplinkybes. Pasitvirtinus vertinimams, kad buhalterinė apskaita buvo organizuojama nesilaikant Buhalterinės apskaitos įstatymo reikalavimų, imtis veiksmų teisės aktų nustatyta tvarka.

Socialinės apsaugos ir darbo ministerijos Centralizuotas vidaus audito skyrius 2021-11-11 atliko Prūdiškių socialinės globos namų finansinį vidaus auditą (tikslas - įsitikinti, kad Valstybės kontrolės nustatyti neatitikimai / trūkumai pašalinti, įvertinti apskaitos organizavimą ir tvarkymą bei įvertinti neveiksnių asmenų turtinių interesų atstovavimo klausimą (turto pardavimo proceso teisėtumą)) ir, atsižvelgdamas į audito rezultatus, įstaigai pateikė rekomendacijas.


Informuoti nuomininką apie negyvenamųjų patalpų nuomos sutartyje nuomininkui nustatytų pareigų pažeidimus, o jų nepašalinus - imtis veiksmų dėl sutarties nutraukimo.

Kūno kultūros ir sporto departamentas prie Lietuvos Respublikos Vyriausybės

Atsižvelgiant į tai, kad 2015-01-28 negyvenamųjų patalpų nuomos sutartis nesuteikia nuomininkui teisės registruoti juridinio asmens buveinių nuomojamo turto adresu, turto nuomininkas buveinės adresą pakeitė kitu. Nuomos sutarties, kurios galiojimas baigiasi 2020-01-28, nutraukimas dėl neteisėtos turto subnuomos nebuvo  inicijuotas, nes civilinis kodeksas nenumato nuomos sutarties nutraukimo galimybės, siejamos su turto subnuomojimu (CK 6.497 str.).


Siekiant Savivaldybių aplinkos apsaugos rėmimo specialiosios programos lėšomis finansuojamų projektų objektyvios ir skaidrios atrankos bei efektyvaus savivaldybės biudžeto lėšų panaudojimo, patvirtinti Savivaldybių aplinkos apsaugos rėmimo specialiosios programos lėšomis finansuojamų projektų atrankos tvarką.

Visagino savivaldybės administracijos direktoriaus 2020-03-03 įsakymu Nr. ĮV-E-86 patvirtintas Visagino savivaldybės aplinkosauginio švietimo projektų finansavimo tvarkos aprašas (2022-01-21 įsakymu Nr. ĮV-E-41 patvirtinta aprašo 2 priedo (Vertinimo komisijos vertinamų projektų paraiškų vertinimo forma) nauja redakcija), kuris reglamentuoja savivaldybės Visuomenės švietimo ir mokymo aplinkosaugos klausimais priemonės aplinkosauginio švietimo projektų tikslus ir uždavinius, finansuojamas veiklos sritis, paraiškų pateikimo, balų skyrimo ir vertinimo pagal nustatytus kriterijus tvarką, projektų finansavimo ir ataskaitų teikimo tvarką.


Pasvalio rajono savivaldybės administracija

Pasvalio r. savivaldybės tarybos 2019-11-27 sprendimu Nr. T1-236 patvirtintas Pasvalio rajono savivaldybės aplinkos apsaugos rėmimo specialiosios programos rengimo, vykdymo ir lėšų panaudojimo kontrolės tvarkos aprašas (2021-12-22 sprendimu Nr. T1-262 pakeistas aprašo IV skyrius „Paraiškų priėmimas ir vertinimas“ ir išdėstytas nauja redakcija). Apraše nustatytos programos lėšomis finansuojamos aplinkos apsaugos priemonės, paraiškų priėmimo ir vertinimo tvarka pagal numatytus vertinimo kriterijus ir balų skalę, programos priemonių vykdymo ir kontrolės procedūros.


Siekiant sudaryti tinkamas sąlygas vykdyti teisingumą ir užtikrinti nuoseklią teismų sistemos tobulinimą, atsisakant teismams nebūdingų funkcijų ir sudarant sąlygas teisėjų specializacijai, numatyti ilgalaikes teismų sistemos plėtros prioritetines kryptis, tikslus, uždavinius ir laukiamą rezultatą.(Teisėjų taryba)

Rekomendacijai įgyvendinti suplanuotos 4 priemonės. Visos priemonės įgyvendintos: sukurta ir Teisėjų tarybos patvirtinta ilgalaikė (iki 2030 m.) teismų sistemos tobulinimo vizija, parengti ir pateikti Seimui įstatymų projektai dėl teismams nebūdingų funkcijų atsisakymo, patvirtinti teisės aktai (Apylinkių teismų įsteigimo ir jų veiklos teritorijų nustatymo įstatymo Nr. I-2375 pakeitimo įstatymas Nr. XIV-2136; Seimo nutarimas dėl apylinkės teismo reorganizavimo Nr. XIV-2135; Teismų įstatymo Nr. I-480 57, 101 ir 119 straipsnių pakeitimo įstatymas Nr. XIV-2137; Civilinio proceso kodekso 621, 304, 441 straipsnių pakeitimo ir kodekso papildymo 622, 623 straipsniais įstatymas Nr. XIV-2138) sudarantys sąlygas peržiūrėti teismų žemėlapį, įgyvendinti teisėjų specializaciją visuose teismų rūmuose, efektyvinti civilinį procesą ir kt. Rekomendacija bus laikoma įgyvendinta, kai bus pasiektas numatytas pokytis.


Įvertinti negautų pajamų už naudojimąsi valstybės turtu (Lietuvos sveikatos mokslų universiteto ligoninės Kauno klinikose) išieškojimo galimybes teisiniu ir naudos (finansinės, administracinės naštos) aspektais ir priimti atitinkamus sprendimus.

Sveikatos apsaugos ministerija, įvertinusi negautų pajamų už naudojimąsi valstybės turtu išieškojimo galimybes teisiniu ir naudos (finansinės, administracinės naštos) aspektais, 2021-12-30 raštu Nr. (6.47Mr-13) 10-6848 ,,Dėl žalos valstybės biudžetui atlyginimo“ kreipėsi į Lietuvos sveikatos mokslų universiteto ligoninę Kauno klinikas, prašydama klinikų 49 441,04 Eur (be pridėtinės vertės mokesčio) pajamas, gautas iš neteisėtai vykdytos pardavimo (vending) aparatų valdytojų veiklos, pervesti į ministerijos atsiskaitomąją sąskaitą. Kauno klinikos 2022-01-06 įvykdė ministerijos reikalavimą ir ministerija grąžintas lėšas 2022-01-26 pervedė į valstybės biudžetą.


Siekiant, kad viešojo sektoriaus subjektų konsoliduojamos ataskaitos būtų parengtos pagal vienodus apskaitos metodus ir taisykles, priimti sprendimus dėl bendros (vienodos) apskaitos politikos taikymo.

Finansų ministerija informavo, kad, gavusi signalų dėl skirtingai registruojamų tų pačių operacijų ar dėl teisės aktų, kurie galėtų būti suprasti nevienareikšmiškai, atlieka detalią teisės aktų ir viešojo sektoriaus subjektų taikomų procedūrų, tokių kaip informacijos gavimas, perdavimas, vertinimas, registravimas, analizę ir jos pagrindu rengia rekomendacijas ir išaiškinimus, kurie prisideda prie vienodos apskaitos politikos formavimo tiek ir ten, kur tai yra įmanoma. Nors ministerija neatliko sisteminės (pagal kiekvieną veiklos sritį) viešojo sektoriaus subjektų taikomų metodų, taisyklių, įverčių, jų pagrindimo analizės, kuri padėtų subjektams išvengti klaidų ir supaprastintų apskaitos procesus, tačiau rengia 2020 m. rudenį priimto Viešojo sektoriaus atskaitomybės įstatymo pakeitimo įstatymą įgyvendinančius teisės aktus, tarp jų – ir viešojo sektoriaus apskaitos ir finansinės atskaitomybės standartų pakeitimus, vykdo projektą „Bendros informacinės sistemos valstybės įstaigų buhalterinei apskaitai tvarkyti sukūrimas“. Įgyvendinant šį projektą yra atlikta procesų, kurie būtų taikomi bendroje informacinėje sistemoje buhalterinei apskaitai tvarkyti (Valstybės biudžeto apskaitos ir mokėjimų sistemos viešojo sektoriaus finansinės apskaitos bendrajame posistemyje FABIS), analizė, standartizuotų procesų aprašo pagrindu diegiami apskaitos modeliai (per IT algoritmus), kurie prisidės prie sistemą naudojančių įstaigų vienodo apskaitos procesų taikymo, automatizavimo ir paprastinimo. Finansų ministerija informavo, kad 2022 m. IV ketvirtį parengė ir viešojo sektoriaus subjektams pateikė pastaboms ir (ar) pasiūlymams gauti FABIS standartizuotų apskaitos procesų tvarkos aprašo projektą, kuriuo siekiama išanalizuoti apskaitos procesus ir jų duomenis, standartizuoti apskaitos procesus ir identifikuoti reikalingus išorinius duomenų srautus, apibrėžti FABIS informacinę struktūrą pagal bazines ir specialiąsias funkcines galimybes. Viešojo sektoriaus subjektai naująją sistemą pradėjo naudoti nuo 2023 m. rugsėjo mėn., įsigaliojus finansų ministro 2023-08-29 įsakymu Nr. 1K-303 patvirtintoms Valstybės biudžeto, apskaitos ir mokėjimų sistemos Viešojo sektoriaus finansinės apskaitos bendrojo posistemio naudojimo taisyklėms, kuriose įtvirtinta FABIS naudojimo tvarka, sudėliotos viešojo sektoriaus subjektų ir apskaitą tvarkančių asmenų atsakomybės. Rekomendaciją laikome įgyvendinta, įgyvendintų priemonių efektyvumu įsitikinsime 2023-2024 m. auditų metu.


Siekiant turėti teisingus apskaitos duomenis, kurie reikalingi parengti Vidaus reikalų ministerijos, valstybės ir nacionalinio konsoliduotųjų finansinių ataskaitų rinkinius, rekomenduojame ištirti VšĮ Vilniaus kultūros, pramogų ir sporto rūmų apskaitos organizavimo ir tvarkymo aplinkybes. Pasitvirtinus vertinimams, kad buhalterinė apskaita buvo organizuojama nesilaikant Buhalterinės apskaitos įstatymo reikalavimų, imtis veiksmų teisės aktų nustatyta tvarka.

Lietuvos Respublikos vidaus reikalų ministerija

Vidaus reikalų ministerija informavo, kad 2021 m. IV ketvirtį nusprendė atsisakyti savininko teisių ir pareigų pavaldžiose įstaigose, kuriose ji atlieka ministerijai nebūdingas funkcijas – tame tarpe ir VšĮ Vilniaus kultūros ir pramogų ir sporto rūmuose. Vyriausybė 2022-04-27 nutarimu Nr. 442 „Dėl viešosios įstaigos Vilniaus kultūros, pramogų ir sporto rūmų likvidavimo“ sutiko, kad Vidaus reikalų ministerija, įgyvendinanti valstybės, kaip VšĮ Vilniaus kultūros, pramogų ir sporto rūmų savininkės, turtines ir neturtines teises ir pareigas, priimtų sprendimą dėl šios įstaigos likvidavimo. Vidaus reikalų ministro 2022-05-12 įsakymu Nr. 1V-367 „Dėl viešosios įstaigos Vilniaus kultūros, pramogų ir sporto rūmų likvidavimo“ priimtas sprendimas nuo 2022-10-01 likviduoti VšĮ Vilniaus kultūros, pramogų ir sporto rūmus.


Siekiant užtikrinti teisingumo ministro valdymo srities įstaigų vykdomų IT projektų valdymo kokybę ir panaudoti pavaldžių įstaigų turimą IT projektų valdymo patirtį, patvirtinti bendruosius IT projektų valdymo principus.

Lietuvos Respublikos teisingumo ministerija

2015-05-28 teisingumo ministro įsakymu Nr.1R-127 patvirtinti Bendrieji Lietuvos Respublikos teisingumo ministro valdymo srities institucijų informacinių technologijų projektų valdymo principai.


Siekiant efektyvaus ir orientuoto į laukiamą rezultatą lėšų panaudojimo, rekomenduojame parinkti vidaus kontrolės priemones, kurios užtikrintų Aplinkos apsaugos rėmimo programos lėšomis finansuojamų projektų tikslų pasiekimą.

Lietuvos Respublikos aplinkos ministerija

Aplinkos ministro 2020-09-17 įsakymu Nr. D1-553 patvirtinta Aplinkos apsaugos rėmimo programos lėšų naudojimo tvarkos aprašo nauja redakcija.Nustatyta paraiškų teikimo ir vertinimo tvarka ir terminai, projektų įgyvendinimo, atsiskaitymo ir kontrolės tvarka (nustatytais terminais teikiamos aprašo 5 ir 6 prieduose patvirtintos projekto įgyvendinimo ketvirtinė ir galutinė ataskaitos). Strateginio planavimo darbo grupė, kurios sudėtį įsakymu tvirtina aplinkos ministras, svarsto ir protokoliniu sprendimu tvirtina paraiškų atrankos būdus, vertinimo kriterijus, kitas sąlygas, susijusias su paraiškų pateikimu ar vertinimu.


Peržiūrėti programas, fondus ir įstaigas, finansuojamas iš anksto teisės aktuose nustatyta mokesčių ir kitų pajamų dalimi, įvertinti jų taikymo tikslingumą bei apimtį ir maksimaliai apriboti tokių programų, fondų ir įstaigų skaičių, užtikrinant, kad fiksuotas finansavimas taikomas tik tada, kai jis yra vienintelis objektyviai pagrįstas finansavimo būdas.

Ministrės Pirmininkės pavedimu, įgyvendinant Seimo valdybos 2021-01-11 sprendimą Nr. SV-S-28, Vyriausybės kancleris 2021-01-19 raštu Nr. Nr. S-145 pavedė Aplinkos, Finansų, Kultūros, Susisiekimo ir Švietimo, mokslo ir sporto ministerijoms pagal kompetenciją parengti ir pateikti Vyriausybei teisės aktų projektus, reikalingus Konstitucinio Teismo 2020-11-03 nutarimui Nr. KT187-N15/2020 „Dėl Lietuvos Respublikos įstatymų, kuriais reguliuojamas tam tikrų programų, fondų arba institucijų finansavimas, nuostatų atitikties Lietuvos Respublikos Konstitucijai“ įgyvendinti. Vyriausybė iki 2021 m. pabaigos planavo parengti ir pateikti Seimui virš 10 įstatymų ir su jais susijusių įstatymų pakeitimus: Atliekų tvarkymo, Sporto, Sveikatos sistemos, Klimato kaitos valdymo finansinių instrumentų, Biudžeto sandaros, Kelių priežiūros ir plėtros programos finansavimo, Aplinkos apsaugos rėmimo programos, Miškų, Kultūros rėmimo fondo, Kino ir Nevyriausybinių organizacijų plėtros. Vyriausybė priemonę įgyvendino iš dalies. 2021 m. priimti 8 įstatymų pakeitimai, kurių pagrindu atsisakyta nuostatų, susijusių su šio finansavimo būdo taikymu. Rekomendacijos tolimesnę stebėseną tęsiame su tiesiogiai susijusios rekomendacijos "priėmus sprendimus dėl programų, fondų ir įstaigų finansavimo iš anksto teisės aktuose nustatyta mokesčių ir kitų pajamų dalimi taikymo apimties, nustatyti šio finansavimo būdo taikymo atvejus ir tikslus, pagrįsto skiriamų lėšų dydžio nustatymo ir peržiūrėjimo tvarką, atsiskaitymo už šiuo būdu finansuojamos veiklos rezultatus ir lėšų panaudojimą tvarką" įgyvendinimu, kol bus priimti visi suplanuoti įstatymų pakeitimai.


Įvertinti ministro 2015-05-11 įsakymu Nr. 3D-373 patvirtintos Agrocheminių dirvožemio savybių tyrimų 2016–2020 m. programos vykdymo tikslingumą. Nusprendus programą tęsti, ją parengti teisės aktų nustatyta tvarka.

Ministerija informavo, jog, atsižvelgusi į Valstybės kontrolės rekomendacijas, nusprendė 2021 m. netvirtinti ministro įsakymu naujos Agrocheminių dirvožemio savybių tyrimų programos (žemės ūkio ministro 2015-05-11 įsakymu Nr. 3D-373 patvirtinta Agrocheminių dirvožemio savybių tyrimų 2016–2020 m. programa baigta 2020 m.).


Nutraukti teisinio reglamentavimo neatitinkančią praktiką, kai konkurso būdu atrenkamas pareiškėjas atlikti viešojo administravimo funkciją- neįgaliesiems svarbių statinių projektų atitikties nustatytiems reikalavimams tikrinimas;Kreiptis į Aplinkos ministeriją, kad bendradarbiaujant būtų parinktas tinkamiausias ir teisiniam reglamentavimui neprieštaraujantis viešojo administravimo funkcijos (neįgaliesiems svarbių statinių projektų sprendinių atitikties nustatytiems reikalavimams tikrinimas), įgyvendinimas.

Aplinkos ministerija atsižvelgdama į Socialinės apsaugos ir darbo ministerijos 2019-10-28 kreipimąsi Nr. (25.5E-31)SD-5299 dėl neįgaliesiems svarbių statinių projektų sprendinių atitikties nustatytiems reikalavimams tikrinimo funkcijos, parengė Statybos įstatymo pakeitimo projektą. Vyriausybė 2020-10-30 posėdyje pritarė Aplinkos ministerijos parengtam Statybos įstatymo Nr. I-1240 2, 3, 8, 10, 12, 19, 22, 24, 27, 28, 33, 34, 42, 46, 49, 53 str., 1 priedo pakeitimo ir įstatymo papildymo 27(1), 52 (1) str. įstatymo projektui, kuris Seimo priimtas 2021-05-20 (Nr. XIV-340). Įstatymo 27 str. 9 ir 10 d. atsisakoma nuostatos, kad ir Neįgaliųjų reikalų departamentas prie Socialinės apsaugos ir darbo ministerijos ar jo įgaliotos institucijos tikrina neįgaliesiems svarbių statinių projektus. Nuo 2021-11-01 įsigaliojus šio straipsnio pakeitimams, pastatų ir inžinerinių statinių projektų atitikimą specialiesiems neįgaliųjų poreikiams tikrina atestuoti statinių projektų ekspertizės rangovai.


Siekiant užtikrinti projektų atrankos proceso skaidrumą, tinkamą pasiektų rezultatų įvertinimą, nustatyti: vienos projekto paraiškos minimalias ir maksimalias finansavimo sumas; objektyvius pareiškėjų atrankos vertinimo kriterijus, kurie neribotų kitų pareiškėjų galimybės dalyvauti atrankoje; reikalavimus projektų vykdytojams  atsiskaityti už vertinimo kriterijus, kurie leistų objektyviai pamatuoti pasiektus rezultatus.

Socialinės apsaugos ir darbo ministras 2020-12-10 įsakymu Nr. A1-1259 patvirtino Projektų administravimo taisykles, kuriose nustatyti konkursų nuostatų, paraiškų teikimo ir vertinimo, projektų vykdymo ir stebėsenos reikalavimai: 2.11, 8.7 ir 8.8 p. įtvirtinti reikalavimai projektus susieti su konkursą organizuojančios įstaigos strateginiuose veiklos planuose ar įstaigos veiklos planuose numatytų tikslų įgyvendinimu; 8.4 p. – numatyti didžiausią ir mažiausią vienam projektui skiriamą sumą; 105 p. – projekto vykdytojui, atsiskaitant už projekto įgyvendinimo rezultatus, projekto veiklų ataskaitoje nurodyti informaciją apie konkurso nuostatuose išvardytų kiekybinių ir kokybinių rodiklių pasiekimą ir (ar) išlaikymą.Projektų atrankos konkursų organizavimo 2022 metais nuostatai parengti vadovaujantis Projektų administravimo taisyklių nuostatomis.


(V) EX.44 Neužtikrintos tinkamos funkcinės SFMIS2014 galimybės dėl komunikavimo tarp VKS institucijų ir informacijos įvedimo. Rekomenduojame VI:1) užtikrinti SFMIS2014 funkciona-lumą dėl galimybės institucijoms komunikuoti per SFMIS2014 pagal 1K-316(1K-23) patvirtintų taisyklių reikalavimus;2) užtikrinti SFMIS2014 funkciona-lumą dėl informacijos, numatytos FMĮ 1K-511(1K-448) ir FMĮ 1K-337(1K-132) patvirtintose taisyklė-se įvedimo į SFMIS2014.


Siekiant optimizuoti valstybės piniginių išteklių likučius iždo sąskaitose, imtis priemonių gerinti šių išteklių srautų prognozavimą, skatinti ir ugdyti atsakingumą subjektų, teikiančių duomenis šių prognozių rengimui.

Nuo 2020-07-01 įsigaliojo naujos Valstybės piniginių išteklių srautams prognozuoti skirtos informacijos teikimo taisyklių (2011-08-11, Nr. 1K-275) ir Valstybės biudžeto lėšų išdavimo iš valstybės iždo sąskaitos taisyklių (2000-07-21, Nr. 195) redakcijos. Šie teisės aktai reglamentuoja informacijos, skirtos valstybės piniginių išteklių srautų prognozėms rengti, teikimą Finansų ministerijai, mokėjimų paraiškų rengimo ir teikimo tvarką, lėšų prognozavimą ir išmokėjimo kontrolę. Įsigaliojus naujoms redakcijoms, asignavimų valdytojai asignavimų poreikio prognozes Finansų ministerijai pradėjo teikti pagal naują modelį. Išanalizavus Finansų ministerijos pateiktus prognozių duomenis, pastebima, kad patikslinta prognozavimo tvarka turėjo teigiamos įtakos valstybės piniginių išteklių srautų prognozavimo tikslumui – prognozės tapo tikslesnės.


Siekiant turėti konsoliduotus duomenis ekonomiškai pagrįstiems sprendimams priimti, rekomenduojame Socialinės apsaugos ir darbo ministerijai numatyti priemones, užtikrinančias vienodą pajamų ir sąnaudų ūkinių operacijų, susijusių su kita nei socialinės globos paslaugų teikimo veikla, registravimą ministerijos konsoliduojamose socialinės globos įstaigose.

Socialinės apsaugos ir darbo ministerija 2022-01-03 raštu įpareigojo socialinės globos įstaigas nuo 2022-01-01 pajamų ir sąnaudų ūkines operacijas registruoti taikant vienodus su Nacionaliniu bendrųjų funkcijų centru suderintus apskaitos principus.


Siekiant, kad nacionalinio finansinių ataskaitų rinkinio duomenys galėtų būti naudojami biudžetams planuoti, fiskaliniams, ekonominiams rodikliams skaičiuoti ir kitiems tikslams, praplėsti dabar konsoliduojamų viešojo sektoriaus subjektų aprėptį iki valdžios sektoriaus.

Naujos redakcijos Viešojo sektoriaus atskaitomybės įstatyme (2020-10-01 Nr. XIII-3308) numatyta, kad į 2023 m. ir vėlesnių ataskaitinių laikotarpių ataskaitų rinkinius įtraukiami ir valstybės, ir savivaldybės kontroliuojamų pelno siekiančių subjektų ataskaitų rinkiniai, t. y. konsoliduojamų subjektų aprėptis praplečiama iki valdžios sektoriaus. 2021-12-23 Viešojo sektoriaus atskaitomybės įstatymo Nr. X-1212 1 ir 2 str. pakeitimo įstatymo pakeitimu Nr. XIV-840 naujojo teisinio reglamentavimo įsigaliojimas nukeltas vieneriems metams, o 2023-12-19 pakeitmu Nr. XIV-2385 - dar dvejiems metams, t. y. konsoliduojamų subjektų aprėptis praplečiama iki valdžios sektoriaus 2026 m. ir vėlesnių laikotarpių ataskaitų rinkiniuose. Rekomendaciją laikysime įgyvendinta, kai parengtame nacionaliniame metiniame ataskaitų rinkinyje bus konsoliduoti visų valdžios sektoriaus subjektų finansiniai duomenys.


Nustatyti kraujo ir jo komponentų apskaitos tvarką (įskaitant donorų kraujo įsigijimo ir jo komponentų pasigaminimo savikainos nustatymą) ir užtikrinti, kad ji būtų vienodai taikoma ministerijos konsoliduojamų viešojo sektoriaus subjektų grupėje.

Nacionalinis bendrųjų funkcijų centras 2020-04-03 raštu Nr. S-1309 informavo, kad parengė rekomenduojamus kraujo ir jo komponentų buhalterinės apskaitos įrašus. Sveikatos apsaugos ministerija 2024-01-17 informavo, kad ministro 2024-01-08 įsakymu Nr. V-18 patvirtino kraujo donorystę vykdančių įstaigų kraujo įsigijimo ir jo komponentų pasigaminimo savikainos nustatymo tvarkos aprašą. Rekomenduojami apskaitos įrašai neatitinka nuo 2024 m. praktikoje taikomos kraujo įsigijimo ir jo komponentų pasigaminimo savikainos nustatymo tvarkos, todėl rekomendaciją laikome neįgyvendinta. Ją laikysime įgyvendinta, kai įstaigose bus parengta ir taikoma vieninga bendra kraujo ir jo komponentų apskaitos tvarka.


Siekiant turėti išsamesnius duomenis apie valstybės garantijas, patikslinti valstybės garantuojamų paskolų žiniaraščio sudarymo taisykles taip, kad garantijų paskoloms, išduotoms kredito linijos būdu, apskaita būtų atskirta nuo garantijų kitoms paskoloms apskaitos.

2022-04-07 finansų ministro įsakymu Nr. 1K-124 „Dėl finansų ministro 2004 m. liepos 23 d. įsakymo Nr. 1K-278 „Dėl Valstybės perskolinamų paskolų, skolų, nurašytų perskolinamų paskolų arba skolų, nurašytų delspinigių ir valiutų kursų skirtumo bei revizuojamų perskolinamų paskolų ir skolų, valstybės garantuojamų paskolų žiniaraščių sudarymo ir ataskaitų dėl suteiktų valstybės garantijų pildymo taisyklių bei Beviltiškų perskolinamų paskolų arba skolų taisyklių patvirtinimo“ pakeitimo“ 37.11 p. nustatyta, kad ataskaitiniams metams pasibaigus garantijų institucijos kartu su ataskaita už paskutinį ataskaitinio laikotarpio ketvirtį atskiru raštu informuoja Finansų ministeriją, kiek faktiškai suteikta garantijų iki ataskaitinių metų paskutinės dienos pagal pasirašytas kredito linijos sutartis.


Finansų valdymo sistemoje atlikti reikiamus pakeitimus, kad planuojamas parduoti ilgalaikis turtas būtų perkeltas į atsargų sąskaitą.

Valstybinio socialinio draudimo fondo valdyba prie Socialinės apsaugos ir darbo ministerijos

Valstybinio socialinio draudimo fondo valdyba 2018 m. birželio mėn. informavo, kad informacinės sistemos keitimai pareikalautų papildomų sąnaudų, o atsižvelgus į 2018 m. birželio mėn. pradėtą valstybės institucijų ir įstaigų atliekamų buhalterinės apskaitos ir personalo administravimo funkcijų konsolidavimą, šiuos keitimus atlikti netikslinga. Remiantis Vyriausybės 2019-12-11 nutarimu Nr. 1252 „Dėl bendrų viešojo sektoriaus finansų valdymo informacinių sistemų ir jų naudojimo“ ir finansų ministerijos  2019-12-16 įsakymu Nr. 1K-386 „Dėl Valstybės biudžeto, apskaitos ir mokėjimų sistemos finansų valdymo ir apskaitos posistemio įdiegimo viešojo sektoriaus subjektuose grafiko patvirtinimo“, fondo veiklos apskaita nuo 2021-06-30 turėjo būti tvarkoma naudojant Finansų ministerijos valdomą apskaitos sistemą, o nuo 2022-07-01 apskaitos funkcijas turėjo vykdyti Nacionalinis bendrųjų funkcijų centras (vadovaujantis Vyriausybės 2018-02-07 nutarimo Nr. 126 pakeitimu (2021-04-28 nutarimo Nr. 280 redakcija), VSDF apskaitą centralizuotai numatyta tvarkyti nuo 2023-05-02 (apskaitos funkcijas vykdys Nacionalinis bendrųjų funkcijų centras). VSDF valdyba 2022-03-29 informavo, kad fondo valdyboje vyksta perėjimo prie bendros viešojo sektoriaus finansų valdymo informacinės sistemos (FVAIS) darbai, programos pakeitimus dėl planuojamo parduoti ilgalaikio turto perkėlimo į atsargų sąskaitą planuojama atlikti iki 2022-04-08. VSDF valdyba 2022-05-13 informavo, kad apskaita tvarkoma naudojant  Finansų ministerijos valdomą apskaitos sistemą (FVAIS), kurios funkcionalumai leidžia ilgalaikį turtą, skirtą parduoti, tvarkyti atsargų sąskaitoje. 2022-03-31 didžiosios knygos duomenimis, toks turtas apskaitytas atsargų sąskaitose.


Rekomenduojame įvertinti teisinio reglamentavimo tinkamumą, prireikus inicijuoti atitinkamus teisės aktų pakeitimus, kurie leistų užtikrinti, kad valstybei nuosavybės teise priklausančio turto – valstybinės kelių žemės ir jiems priskirtos žemės – vertė būtų įtraukiama į finansines ataskaitas.

Lietuvos Respublikos susisiekimo ministerija

Nuo 2022-12-31 valstybinės reikšmės keliai ir jiems priskirta žemė registruojama Susisiekimo ministerijos apskaitoje kaip žemė ir infrastruktūros statiniai. Likę neužregistruoti žemės sklypai – probleminiai: gretutiniai sklypai registruoti pažeidžiant Kelių įstatymo 11 str., ir norint išspręsti susidariusią situaciją tenka kreiptis į Generalinę prokuratūrą ginti viešąjį interesą. Juos patikėjimo teise valdanti Lietuvos automobilių kelių direkcija planuoja užregistruoti per 4–5 metus. Kadangi likę neužregistruoti žemės sklypai 2023-03-31 sudaro apie 3,5 proc., rekomendaciją laikome įgyvendinta, tačiau ir toliau stebėsime valstybinės reikšmės kelių užimamos žemės registravimo Nekilnojamojo turto registre procesą.


Priimti sprendimą dėl įstaigos veikloje nenaudojamo turto ir šio turto vertės pokytį parodyti apskaitoje.

Priėmus Vyriausybės 2020-12-02 nutarimą Nr. 1350 „Dėl valstybės nematerialiojo turto nurašymo“, FVAIS techninis projektas buvo likviduotas (2020-12-11 pripažinto nereikalingu arba netinkamu (negalimu) naudoti nematerialiojo ir ilgalaikio materialiojo turto nurašymo ir likvidavimo aktas Nr. 1VL-2549) ir nurašytas Vidaus reikalų ministerijos apskaitoje. Dėl SAP programinės įrangos licencijų būklės įvertinimo ir galimo atnaujinimo ekonominio įvertinimo ministerija 2020-10-22 raštu Nr. 7D-269 kreipėsi į Informatikos ir ryšių departamentą prie Vidaus reikalų ministerijos. Gavusi įvertinimą, ministerijos patikėjimo teise valdomo valstybės nematerialiojo ir ilgalaikio bei trumpalaikio materialiojo turto pripažinimo nereikalingu arba netinkamu (negalimu) naudoti komisija pateikė siūlymą nematerialųjį turtą pripažinti nereikalingu ir netinkamu (negalimu) naudoti.Vidaus reikalų ministerijos apskaitoje užregistruotos SAP programinės įrangos licencijos (350 vnt.) yra visiškai nuvertintos, todėl rekomendaciją laikome įgyvendinta ir jos stebėseną baigiame.


Atsižvelgiant į Vyriausybės nustatytą inventorizacijos tvarką ir įvertinus miško žemės ir medynų inventorizacijos specifiką, nustatyti šio turto inventorizacijos tvarką.

Ministerija pateikė Vyriausybei miškų įstatymo Nr. I-671 pakeitimo projektą, kuriame keičiamas Miškų valstybės kadastro teisinis reguliavimas, o jam pasikeitus ministerija planuoja parengti miškų inventorizacijos tvarkos aprašą. Kadangi Miškų įstatyme minimos inventorizacijos atlikimo tikslas – nustatyti miško išteklius, jų kokybę, teikti informaciją apie miškų gamtinę ir ūkinę būklę, rengiant miškų inventorizacijos tvarkos aprašą turėtų būti atsižvelgta į Vyriausybės 2022-06-15 nutarimu Nr. 630 patvirtintų Inventorizacijos taisyklių nuostatas. Rekomendaciją laikysime įgyvendinta, kai bus parengta nauja miško žemės ir medynų inventorizavimo tvarka ir kai miško žemės ir medynų inventorizacija bus atlikta teisės aktų nustatyta tvarka.


Nustatyti kontrolės priemones, užtikrinančias teisingų duomenų apie mineralinių išteklių kiekį ir vertę pateikimą finansinėse ataskaitose.

Lietuvos geologijos tarnyba prie Aplinkos ministerijos

Finansų ministerija 2022-06-14 įsakymu Nr. 1K-221 patvirtino 30-ąjį viešojo sektoriaus apskaitos ir finansinės atskaitomybės standartą „Mineraliniai ištekliai“, kuris taikomas 2022 m. ir vėlesnių ataskaitinių laikotarpių finansinių ataskaitų rinkiniams. Lietuvos geologijos tarnyba planuoja parengti mineralinių išteklių sąlyginių verčių apskaičiavimo pagal šio standarto tvarkos aprašą, kuris pakeis Lietuvos geologijos tarnybos prie Aplinkos ministerijos direktoriaus 2014-03-14 įsakymu Nr. 2-2 patvirtintą Mineralinių išteklių vertės skaičiavimo metodiką. Apraše bus nustatytos kontrolės priemonės, užtikrinančios teisingus finansinių ataskaitų duomenis apie mineralinių išteklių kiekį ir vertę. Rengdama aprašą Lietuvos geologijos tarnyba 2024-05-24 kreipėsi metodinės pagalbos į Finansų ministeriją. Rekomendaciją laikysime įgyvendinta, kai bus parengtas ir praktikoje pradėtas taikyti mineralinių išteklių kiekio ir vertės apskaičiavimo tvarkos aprašas.


Siekiant užtikrinti projektų atrankos proceso skaidrumą, viešumą, lėšų priemonėms finansuoti panaudojimo efektyvią kontrolę ir tinkamą pasiektų rezultatų įvertinimą, rekomenduojame: patikslinti Sporto rėmimo fondo lėšomis finansuojamų projektų atranką reglamentuojančius dokumentus:●detalizuoti balų skyrimo tvarką, nurodant, kokiems požymiams esant koks balas iš vertinimo skalės yra skiriamas;●atsisakyti nedetalizuotų, todėl objektyviai neįvertinamų vertinimo sąlygų naudojimo projektų atrankoje;●projektų atrankoje vertinimui naudojant kelis vertinimo objektus apimančius vertinimo kriterijus, numatyti jų lyginamąjį svorį;●numatyti privalomą pamatuojamų planuojamų projekto rezultatų pateikimą, teikiant paraiškas fizinio aktyvumo veiklų, sporto inventoriaus įsigijimo ir sporto renginių organizavimo projektams;●numatyti privalomą projektų rezultatų viešinimą Švietimo, mokslo ir sporto ministerijos interneto svetainėje.

Lietuvos Respublikos švietimo, mokslo ir sporto ministerija

Švietimo, mokslo ir sporto ministro 2021-11-24 įsakymu Nr. V-2139 patvirtinti 2022 m. kvietimai teikti paraiškas projektų, skirtų fizinio aktyvumo veikloms, skatinančioms fizinio aktyvumo plėtrą, sporto inventoriaus ir įrangos įsigijimui, sporto renginių organizavimui bei asmenų, dirbančių ar teikiančių paslaugas sporto srityje, kvalifikacijos tobulinimui ir sporto informacijos sklaidai, ir esamų sporto paskirties pastatų arba sporto paskirties inžinerinių statinių plėtrai, priežiūrai ir remontui atlikti. Šiuose dokumentuose detalizuota balų skyrimo tvarka, nurodyta, kokiems požymiams esant, kiek balų skiriama; projektų atrankoje atsisakyta nedetalizuotų, todėl objektyviai neįvertinamų, vertinimo sąlygų; projektų atrankoje neatsisakyta kelis vertinimo objektus apimančių vertinimo kriterijų dėl bendradarbiavimo su partneriais, nes ne visose paraiškose toks numatomas, todėl kriterijus jungiamas su kitu kriterijumi, kad nebūtų niekaip diskriminuojami nei projektai, kurie turi partnerius, nei projektai, kuriuose partnerių įtraukimas nenumatytas (4.4 partnerystė pagrįsta (jei taikoma), pareiškėjas turi finansinius, administracinius išteklius ir organizacinius gebėjimus tęsti sporto projekto veiklas). Šie vertinimo kriterijai yra patvirtinti Vyriausybės 2019-01-23 nutarimu Nr. 85 „Dėl Sporto rėmimo fondo lėšų paskirstymo proporcijų, Sporto rėmimo fondo administravimui skirtų lėšų dalies nustatymo ir sporto rėmimo fondo lėšomis finansuojamų sporto projektų finansavimo tvarkos aprašo patvirtinimo“ (paskutinė redakcija 2020-06-30).Teikiant paraiškas fizinio aktyvumo veiklų, sporto inventoriaus įsigijimo ir sporto renginių organizavimo projektams, numatytas privalomas pamatuojamų projekto rezultatų pateikimas – Sporto rėmimo fondo lėšomis finansuojamų sporto projektų, skirtų fizinio aktyvumo veikloms, skatinančioms fizinio aktyvumo plėtrą, sporto inventoriaus ir įrangos įsigijimui, sporto renginių organizavimui ir asmenų, dirbančių ar teikiančių paslaugas sporto srityje, kvalifikacijos tobulinimui ir sporto informacijos sklaidai finansavimo ir administravimo taisyklių, patvirtintų švietimo, mokslo ir sporto ministro 2019-02-14 įsakymu Nr. V-123 (2021-12-09 redakcija), 1 priede (paraiškos formos 4–6 dalyse) ir Kvietimu patvirtintose Sporto projekto veiklų tvarkaraščio ir Sporto rėmimo fondo finansuojamo sporto projekto galutinės dalykinės ataskaitos formose. Minėto įsakymo 174 ir 175 p. numatyta, kad už tinkamą įgyvendinamų projektų viešinimą ir viešinimo rezultatus tiesiogiai atsakingi projektų vykdytojai, o viešinime be projektų vykdytojų dalyvauja ir Švietimo mainų paramos fondas, kuris informaciją apie fondo lėšų administravimą skelbia savo interneto svetainėje. T. y. nenumatoma, kad informacija apie projektų rezultatus bus skelbiama ministerijos ar fondo lėšas administruojančio Švietimo mainų paramos fondo interneto svetainėje. Ministerijos interneto svetainėje (https://smsm.lrv.lt/lt/veiklos-sritys-1/smm-sportas/sporto-remimo-fondas) ir Sporto rėmimo fondo interneto svetainėje (https://www.srf.lt/) viešinama ši informacija: kvietimai, finansuojamų projektų sąrašai, jiems skirtos sumos ir pan., informacija apie baigtų vykdyti projektų rezultatus (skelbiami įvykusių renginių skaičius, dalyvių skaičius, panaudotų lėšų statistika). Kiekvienas projektas privalomai turi viešinti projekto rezultatus iki galutinės ataskaitos pateikimo, dalis tokių straipsnių yra skelbiama ir Sporto rėmimo fondo interneto svetainėje (https://www.srf.lt/apie-fonda/ – skelbiama nuo spalio 1 d.). Įsigaliojus Sporto įstatymo pakeitimams, ministerijos svetainėje informacija nebus skelbiama, kadangi sprendimus priims ministro įgaliota įstaiga, kuri ir skelbs informaciją. Konstituciniam Teismui 2020-11-03 priėmus nutarimą Nr. KT187-N15/2020 „Dėl LR įstatymų, kuriais reguliuojamas tam tikrų programų, fondų arba institucijų finansavimas, nuostatų atitikties LR Konstitucijai“, peržiūrėtas Sporto įstatymas ir patvirtintas nauja redakcija (2022-01-18 Nr. XIV-908, įsigaliojo 2022-07-01 (Įstatymo 2 straipsnio 2 dalis įsigalioja 2022-01-29)) ir visas Sporto rėmimo fondo modelis: nelieka fiksuoto dydžio nuo akcizo už alkoholinius gėrimus ir apdorotą tabaką (2, 2,5 ir 3 proc.), loterijų ir azartinių lošimų mokesčio (10 proc.); per metus nepanaudotos lėšos grąžinamos į biudžetą. Nuo 2022-07-01 veiklą pradėjo įsteigta biudžetinė įstaiga –  Nacionalinė sporto agentūra, kuri įgyvendina valstybės sporto politiką aukšto meistriškumo sporto ir fizinio aktyvumo srityse, vykdo visas sporto finansavimo funkcijas. Patikslintas Sporto rėmimo fondo modelis – pakeistas iš esmės Sporto įstatymo 17 str., kuris nustato Lietuvos fizinio aktyvumo finansavimą, numatytas programinis ir projektinis finansavimas (finansuojami nacionaliniai ir regioniniai fizinio aktyvumo projektai ir sporto bazių pagerinimo projektai).


Siekiant teisingos socialinių išmokų sąnaudų apskaitos, VSDF valdybai rekomenduojame Išmokų taikomojoje sistemoje įdiegti funkcionalumus arba parinkti kitas priemones, užtikrinančias laiku atliekamą ir visų duomenų apie priimtus sprendimus dėl išmokų bankrutuojančių, bankrutavusių ar likviduotų dėl bankroto įmonių darbuotojams skyrimo perkėlimą / registravimą Finansų valdymo sistemoje.

2021 ir 2022 m. neužregistruotos sąnaudos ir sukauptos mokėtinos sumos buvo įtrauktos į apskaitą , o 2023 m. liepą – įdiegta programinė įranga, kuri, pagal VSDF valdybos pateiktą informaciją, automatiniu būdu identifikuoja paskirtas, bet neišmokėtas, nepensines išmokas ir užtikrina visų sąnaudų bei įsipareigojimų užregistravimą apskaitoje tinkamu laikotarpiu


Siekiant teisingos socialinių išmokų sąnaudų apskaitos, VSDF valdybai rekomenduojame Išmokų taikomojoje sistemoje įdiegti funkcionalumus, užtikrinančius laiku atliekamą ir visų duomenų apie priimtus sprendimus dėl ilgalaikio darbo ir sankcijų taikymo išmokų skyrimo perkėlimą į Finansų valdymo sistemą.

Valdybos direktoriaus pavaduotojo 2023-06-29 įsakymu Nr. V-265 buvo patvirtintos atnaujintos Ilgalaikio darbo išmokų skyrimo ir mokėjimo darbo procedūros ir Ilgalaikio darbo išmokų skyrimo ir mokėjimo vidaus kontrolės procedūros. Ilgalaikio darbo išmokų skyrimo ir mokėjimo darbo procedūrų 38 p. numatyta, kad ataskaitinio laikotarpio pabaigoje VSDF valdybos Fondo finansų ir apskaitos skyriaus specialistas suformuoja neįtrauktų į kontrolinį žiniaraštį išmokų gavėjų sąrašą (neįvykdyti išmokų įsipareigojimai) ir jos pagrindu registruoja finansinius įrašus FVS. Su šio sąrašo formavimu susijusios vidaus kontrolės procedūros yra numatytos Ilgalaikio darbo išmokų skyrimo ir mokėjimo vidaus kontrolės procedūrų 2.1 ir 2.2 p.Įdiegti programiniai pakeitimai, kurie leidžia automatiniu būdu identifikuoti paskirtas, bet neišmokėtas nepensines išmokas. 2024-01-17 raštu Nr. (1.78E)I-481 gautas VSDF valdybos patvirtinimas, kad 2023-09-13 pateiktas programinės įrangos užsakymas KTM-232293, kuris turėjo sudaryti galimybę sąnaudų įrašus į FVS perduoti pagal sprendimų skirti ilgalaikio darbo išmokas priėmimo ir užregistravimo datą, 2023-12-19 buvo įvykdytas ir veikia be trūkumų. Pateikti pavyzdžiai įrodo, kad priimti sprendimai pagal Dokumentų valdymo sistemos duomenis yra užregistruoti apskaitoje tą laikotarpį, kai buvo prisiimti įsipareigojimai mokėti ilgalaikio darbo išmokas.


Įvertinti sąskaitos, kurioje kaupiamos asmens sveikatos priežiūros įstaigų įmokos žalai, atsiradusiai dėl paciento sveikatai padarytos žalos, atlyginti, administravimui būtinų išlaidų poreikį ir keisti teisinį reglamentavimą taip, kad jis užtikrintų šio poreikio finansavimą.

Valstybinė ligonių kasa (VLK) ir Sveikatos apsaugos ministerija atliko analizę, siekiant nustatyti sąskaitos, kurioje kaupiamos asmens sveikatos priežiūros įstaigų įmokos pacientų teisių ir žalos sveikatai atlyginimui, administravimui būtinų išlaidų poreikį. Atsižvelgiant į tai, buvo parengtas Pacientų teisių ir žalos sveikatai atlyginimo įstatymo Nr. I-1562 2, 24, 25, 26 ir 27 straipsnių pakeitimo įstatymas projektas, kuris priimtas 2022-11-03. Įstatymo pakeitimo įstatymas Nr. XIV-1489 įsigaliojo nuo 2023-01-01. Pasikeitus įstatymo 27 str. 12 d. sąskaitos (kurioje kaupiamos sveikatos priežiūros įstaigų įmokos) administravimui skiriamų lėšų procentinis dydis padidėjo iki 6 proc. (buvo 1 proc.) metinių sąskaitos pajamų. Aiškiai reglamentuota, kokios išlaidos apmokamos iš padarytai žalai atlyginti sąskaitos. Taip pat reglamentuota, kad sveikatos apsaugos ministras nustato išsamią įmokų į sąskaitą apskaičiavimo, jų mokėjimo tvarką, išlaidas, priskirtinas sąskaitos administravimo išlaidoms, sąskaitos administravimo ir sąskaitos lėšų naudojimo tvarką (27 str. 11 d.).Sveikatos apsaugos ministras 2020-12-30 įsakymu Nr. V-2012 pakeitė Asmens sveikatos priežiūros įstaigų įmokų į sąskaitą, kurioje kaupiamos asmens sveikatos priežiūros įstaigų įmokos žalai, atsiradusiai dėl paciento sveikatai padarytos žalos, atlyginti, apskaičiavimo mokėjimo, sąskaitos administravimo ir sąskaitos lėšų naudojimo tvarkos ir išlaidų, priskirtinų sąskaitos administravimo išlaidoms, aprašą ( patvirtintą 2020-01-10 įsakymu Nr. V-40) ir nustatė išlaidas, priskiriamas sąskaitos administravimo išlaidoms. VLK direktorius 2023-12-15 įsakymu Nr. 1K-394 patvirtino sąskaitos, kurioje kaupiamos asmens sveikatos priežiūros įstaigų įmokos žalai, atsiradusiai dėl paciento sveikatai padarytos žalos, atlyginti, administravimo išlaidų skaičiavimo ir lėšų šioms išlaidoms padengti pervedimo į Privalomojo sveikatos draudimo fondo biudžetą tvarkos aprašą. 2024-04-26 įsakymu Nr. 151 patvirtino VLK administruojamos sąskaitos, kurioje kaupiamos asmens sveikatos priežiūros įstaigų įmokos žalai, atsiradusiai dėl paciento sveikatai padarytos žalos, atlyginti, finansinės apskaitos vadovą.


Siekdami turėti teisingus ir patikimus Valstybinio studijų fondo finansinius duomenis, rekomenduojame įvertinti finansinės apskaitos organizavimo ir tvarkymo fonde įgyvendinimą ir pagal kompetenciją imtis priemonių užtikrinti, kad fondo finansinė apskaita būtų organizuojama ir tvarkoma vadovaujantis teisės aktais.

Švietimo, mokslo ir sporto ministro vertinimu Valstybinio studijų fondo direktorius 2023 m. atliko jam ministro įsakymu pavestus darbus: • organizuoti apskaitos tvarkymą ir užtikrinti ataskaitų rinkinių sudarymą, pateikimą ir paskelbimą, laikantis teisės aktų reikalavimų; • įvertinti atsakingų asmenų veiklą apskaitos srityje ir priimti sprendimą dėl jiems nustatytų funkcijų (ne)vykdymo; • organizuoti dokumentų, reglamentuojančių VSF finansinę apskaitą ir vidaus kontrolę, parengimą. Tačiau atlikti darbai neturėjo teigiamos įtakos 2023 m. finansinių ataskaitų teisingumui. 2024 m. ministras fondo direktorių įpareigojo metų eigoje organizuoti Valstybinio studijų fondo finansinės apskaitos tvarkymo tobulinimą, dokumentų, reglamentuojančių finansinę apskaitą ir vidaus kontrolę atnaujinimą, esant būtinybei koordinuoti fondo personalo ir (ar) finansinės apskaitos perdavimą centralizuotai tvarkyti Nacionaliniam bendrųjų funkcijų centrui. Nuo 2024 m. fonde keitėsi ir vadovas, ir už apskaitą atsakingas asmuo. Rekomendaciją laikysime įgyvendinta, kai Valstybiniame studijų fonde apskaita bus tvarkoma vadovaujantis teisės aktais.


Siekiant optimizuoti fondo veiklą ir supaprastinti jo valdymo struktūrą, sujungti šiuo metu veikiančias fondo administravimo šešias įstaigas į vieną juridinį asmenį.

Nuo 2025-07-01 įsigalios Sveikatos draudimo įstatymo Nr. I-1343 4, 6, 7, 8, 9, 9(1), 9(2), 11, 12(1), 14, 16, 18, 20, 23, 26, 26(1), 26(2), 27, 28, 30, 31 straipsnių, V ir VI skyrių pakeitimo, įstatymo papildymo 31(1) straipsniu ir 32, 33, 34, 35, 36 straipsnių pripažinimo netekusiais įstatymas (2024-06-25 Nr. XIV-2789), kuris sudaro teisines prielaidas efektyvinti privalomojo sveikatos draudimo vykdymą, optimizuoti Privalomojo sveikatos draudimo fondo (PSDF administruojančių institucijų) veiklą, supaprastinti valdymo ir administravimo struktūrą, racionaliau naudoti materialinius, finansinius ir žmogiškuosius išteklius. Valstybinė ligonių kasa (VLK) ir penkios teritorinės ligonių kasos bus sujungtos į vieną juridinį asmenį. Įstatymo pakeitimais patikslintos VLK funkcijos ir teisės, sutarčių sudarymo nuostatos. Dėl reorganizavimo ir naujų VLK funkcijų priimtas Vyriausybės 2024-09-18 nutarimas Nr. 794 (https://e-seimas.lrs.lt/portal/legalAct/lt/TAD/59aaa340773211ef84ff9693ecd03ff5). Nuo 2025-07-01 pripažintas netekusiu galios VLK direktoriaus 2021-04-30 30 d. įsakymas Nr. 1K-141 „Dėl teritorinių ligonių kasų nuostatų patvirtinimo“ su visais jo pakeitimais ir papildymais (VLK direktoriaus 2025-04-03 įsakymas Nr. 1K-156, https://www.e-tar.lt/portal/lt/legalAct/c0079f40109211f08e9f87c0d053bf09). Rekomendaciją laikysime įgyvendinta, kai bus atlikta Valstybinės ir teritorinių ligonių kasų reorganizacija.


Siekiant teisingos socialinių išmokų sąnaudų apskaitos, VSDF valdybai rekomenduojame sukurti programinės įrangos funkcionalumus, leidžiančius automatiniu būdu identifikuoti atvejus, kai pasikeičia Apdraustųjų registro duomenys, turintys įtakos skirtų (išmokėtų) ilgalaikio darbo ir sankcijų taikymo išmokų dydžiui, ir užtikrinančius teisingą bei laiku atliekamą jų perskaičiavimą.

Rekomendacijai įgyvendinti numatytos 2 priemonės, kurias įgyvendindama VSDF valdyba:- 2022 m. rugpjūčio mėn. baigė diegti programinės įrangos pakeitimus, leidžiančius automatiniu būdu identifikuoti atvejus, kai pasikeičia Apdraustųjų valstybiniu socialiniu draudimu ir valstybinio socialinio draudimo išmokų gavėjų registro duomenys, turintys įtakos skirtų (išmokėtų) ilgalaikio darbo ir sankcijų taikymo išmokų dydžiui ir užtikrinantys teisingą bei laiku atliekamą jų perskaičiavimą. - 2022-06-30 Valstybinio socialinio draudimo fondo valdybos direktoriaus pavaduotojo įsakymu Nr. V-254 patvirtino naujas Ilgalaikio darbo išmokų skyrimo ir mokėjimo darbo procedūras ir Ilgalaikio darbo išmokų skyrimo  ir mokėjimo vidaus kontrolės procedūras, kuriomis nustatytos periodinės išmokų perskaičiavimo procedūros, pasikeitus Apdraustųjų valstybiniu socialiniu draudimu ir valstybinio socialinio draudimo išmokų gavėjų registro duomenims, taip pat procedūros, užtikrinančios priimamų sprendimų teisingumo ir savalaikiškumo bei išmokų skyrimo ir mokėjimo kontrolę.Gauti įrodymai, kad sukurtos procedūros vykdomos ir programinė įranga identifikuoja nurodytus atvejus.


Ištirti aplinkybes, kodėl išmokos buvo skaičiuotos neteisingai, ir įstatymų nustatyta tvarka išieškoti padarytą žalą iš kaltų asmenų.

Žuvininkystės tarnyba prie Lietuvos Respublikos žemės ūkio ministerijos

Žuvininkystės tarnyba ištyrė aplinkybes, dėl kurių išmokos atleistiems darbuotojams buvo apskaičiuotos neteisingai (2018-11-16 išvada Nr. R23/2018-7). Tarnybai grąžinta 3544,35 Eur atleistiems darbuotojams permokėtos sumos, iš kurios 1087,35 Eur sudaro atleistų darbuotojų grąžinta suma ir 2457,00 Eur - pagal susitarimą dėl padarytos žalos atlyginimo, sudarytą su neteisingai išmokas atleistiems darbuotojams apskaičiavusia darbuotoja.


Siekiant racionaliai naudoti ministerijai skirtas lėšas, įvertinti 2014-10-16 įsakymu Nr. 3D-745 patvirtintą Žemės, maisto ūkio, žuvininkystės ir kaimo plėtros mokslinių tyrimų ir eksperimentinės plėtros 2015–2020 metų programos tikslingumą. Nusprendus jos vykdymą tęsti, programą parengti teisės aktų nustatyta tvarka.

2021-06-23 žemės ūkio ministro įsakymu Nr. 3D-409 buvo pakeista Žemės, maisto ūkio, žuvininkystės ir kaimo plėtros mokslinių tyrimų ir eksperimentinės plėtros 2015-2020 metų programa. Pakeitimu buvo pratęstas programos galiojimas iki 2022 m. pabaigos. Nuo 2023-01-02 įsigaliojo Žemės ūkio ministro 2022-12-23 įsakymu Nr. 3D-865 patvirtintos Žemės ūkio, maisto ūkio ir žuvininkystės 2023–2027 metų mokslinių tyrimų ir eksperimentinės plėtros finansavimo taisyklės. Šiose taisyklėse numatytos projektų atrankos procedūros, finansavimo skyrimo ir atsiskaitymo už lėšų panaudojimą bei jų kontrolės, atsakomybės ir projektų viešinimo tvarka. Finansuojamų projektų kryptys bus nustatomos atsižvelgiant į Vyriausybės programą, 2021–2030 m. nacionalinį pažangos planą, Žemės ūkio ministerijos ir ES strateginius planavimo dokumentus, taip pat ministerijos politikos formavimo ir įgyvendinimo prioritetus trumpuoju (iki 3 metų) laikotarpiu.


Pakeisti ir papildyti teisės aktus, reglamentuojančius apsaugos reglamentų išdavimą, nustatant, kad jie būtų išduoti visiems tokių vertybių valdytojams.

Kultūros ministro 2014 m. gruodžio 18 d. įsakymu Nr. ĮV-974 patvirtintasKultūros paveldo objektų individualių apsaugos reglamentų rengimo tvarkos aprašas, kuriame numatyta, kad apsaugos reglamentai išduodami visiems  vertybių  valdytojams.


Taikyti tokius buhalterinės apskaitos metodus / tvarką, kad būtų užtikrinta, jog sukauptas rezultatas bus pateikiamas pagal atskiras socialinio draudimo rūšis (atsižvelgiant į tai, kad įstatymu yra patvirtinami ne tik bendrieji įmokų tarifai, bet ir jų dydžiai, taikomi tam tikroms socialinio draudimo rūšims).

Valstybinio socialinio draudimo fondo valdyba rekomendaciją planavo įgyvendinti atsižvelgdama į 2020-10-01 priimtus Viešojo sektoriaus atskaitomybės įstatymo pakeitimus ir jų įgyvendinimo terminą (2023 m.). Viešojo sektoriaus atskaitomybės įstatymo Nr. X-1212 1 ir  2 st. pakeitimo įstatymu (2021-12-23 Nr. XIV-840) jo įsigaliojimas ir taikymas atidėtas metams, t. y. nuostatos bus taikomos 2024 metų  ir vėlesnių ataskaitinių laikotarpių išteklių fondų ataskaitų rinkiniams.Seimas priėmė Valstybinio socialinio draudimo fondo biudžeto sandaros įstatymo Nr. IX-547 pakeitimo įstatymą (2023-05-23 XIV-1966). Įstatymu nustatytos bendros valstybės socialiniams fondams – Valstybinio socialinio draudimo fondui, Garantiniam fondui ir Ilgalaikio darbo išmokų fondui – jų biudžetų planavimo, sudarymo, tvirtinimo ir vykdymo pagrindinės nuostatos, apibrėžtos naujos sąvokos, taikomos visų šių fondų atžvilgiu, tame tarpe, socialinės įmokos, socialinės išmokos, valstybės socialinio fondo pajamos, valstybės socialinio fondo sąnaudos ir kt.  Taip pat nustatyta, kad VSDF biudžeto pajamos, gaunamos iš socialinio draudimo įmokų, apskaitomos pagal atskiras socialinio draudimo rūšis. Toks informacijos apie VSDF biudžeto pajamas pateikimas geriau atspindės atskirų socialinio draudimo rūšių įmokų ir išmokų ryšį bei sudarys prielaidas valstybės socialinių fondų ataskaitų rinkinyje pateikti sukauptus rezultatus pagal atskiras socialinio draudimo rūšis bei, atitinkamai, suteiks reikšmingą informaciją priimant sprendimus dėl socialinio draudimo įmokų tarifų ar socialinio draudimo išmokų dydžių. Šiais pakeitimais sudarytos sąlygos palyginti pajamas ir sąnaudas vienodais pjūviais planavimo ir atskaitomybės laikotarpiais. Priimtas įstatymas įsigaliojo 2023-07-02 ir taikytas rengiant ir tvirtinant 2024 m.valstybės socialinių fondų biudžetų projektus.  Visų fondų 2024 metų biudžetai sudaryti taikant kaupimo principą ir patvirtinti vienu Valstybės socialinių fondų biudžetų 2024 metų rodiklių patvirtinimo įstatymu (2023-11-21 įstatymas Nr. XIV-2273). Valstybės  socialinio draudimo fondo biudžeto pajamos ir sąnaudos patvirtintos pagal socialinio draudimo įmokų rūšis, taip pat aiškinamajame rašte pateikta informacija apie kiekvienos socialinio draudimo įmokų rūšies numatomus sukaupti rezultatus. Įgyvendinant naujas Valstybinio socialinio draudimo fondo biudžeto sandaros įstatymo nuostatas socialinės apsaugos ir darbo ministro 2023-07-13 įsakymu Nr. A1-461 patvirtintos Valstybės socialinių fondų biudžetų sudarymo ir vykdymo taisyklės, VSDF valdybos direktoriaus įsakymais patvirtinti naujos redakcijos Valstybės socialinių fondų biudžetų planavimo tvarkos aprašai (2023-06-30 įsakymu Nr. V-273) bei Valstybės socialinių fondų biudžetų klasifikacijos ir papildomos lentelės (2023-07-10 įsakymu Nr. V-291) pagal socialinio draudimo rūšis. VSDF valdyba informacijai apie einamąjį ir sukauptą rezultatą atskleisti aiškinamajame rašte taiko  2023-07-13 VSDF direktoriaus įsakymu Nr. V-299 patvirtintame Valstybinio socialinio draudimo rūšių pajamų ir sąnaudų balanso bei įmokų tarifų atskiroms socialinio draudimo rūšims skaičiavimo tvarkos apraše nustatytus principus.Atsižvelgiant į priimtus teisės aktus, VSDF valdyboje 2023 m. atlikti Finansų valdymo sistemos pakeitimai biudžeto vykdymo ataskaitos specifikacijoje, VSDF pajamas ir sąnaudas išdėstant pagal Valstybės socialinių fondų biudžetų sandaros įstatymo bei Valstybės socialinių fondų biudžeto sudarymo ir vykdymo taisyklių nuostatas bei fondo valdybos patvirtintą pajamų ir sąnaudų klasifikaciją.


Siekiant užtikrinti patikimos finansinės informacijos pateikimą vartotojams, optimizuoti buhalterinės apskaitos ir ataskaitų sudarymo procesą, atsisakyti rengti du ataskaitų rinkinius tuo pačiu kaupimo principu ir pateikti svarbius fondo vykdymo duomenis viename ataskaitų rinkinyje.

2020-10-01 priimti įstatymų (Viešojo sektoriaus atskaitomybės, Garantijų darbuotojams jų darbdaviui tapus nemokiam ir ilgalaikio darbo išmokų ir Valstybinio socialinio draudimo fondo biudžeto sandaros) pakeitimai, kurių nuostatos aktualios Valstybinio socialinio draudimo fondo valdybai sudarant bendrą valstybės socialinių fondų metinį ataskaitų rinkinį (šį rinkinį sudarys Valstybinio socialinio draudimo, Garantinio ir Ilgalaikio darbo išmokų fondų metinių ataskaitų rinkiniai). Šiuos reikalavimus planuota taikyti nuo 2023 m. ir vėlesnių ataskaitinių laikotarpių ataskaitų rinkiniams. Viešojo sektoriaus atskaitomybės įstatymo Nr. X-1212 1 ir 2 str. pakeitimo įstatymu (2021-12-23 įstatymas Nr. XIV-840) šių nuostatų taikymas atidėtas 1 metams. Įstatyme nustatyta, kad 2023 m. išteklių fondų ataskaitų rinkiniai rengiami pagal iki šio įstatymo įsigaliojimo galiojusį Viešojo sektoriaus atskaitomybės įstatymą ir teikiami šio įstatymo priede nustatytais ataskaitų teikimo terminais. Valstybės socialinių fondų metinių ataskaitų rinkinys turės būti parengtas ir pateiktas Valstybės kontrolei iki balandžio 1 d., Vyriausybei - iki gegužės 5 d., Seimui - iki gegužės 15 d. Kitos šio įstatymo nuostatos taikomos 2024 m. ir vėlesnių ataskaitinių laikotarpių išteklių fondų ataskaitų rinkiniams. Valstybinio socialinio draudimo fondo biudžeto sandaros įstatymo Nr. IX-547 pakeitimo įstatymas priimtas 2023-05-23 Nr. XIV-1966. Įstatymu nustatytos bendros valstybės socialiniams fondams – Valstybinio socialinio draudimo fondui, Garantiniam fondui ir Ilgalaikio darbo išmokų fondui – jų biudžetų planavimo, sudarymo, tvirtinimo ir vykdymo pagrindinės nuostatos, apibrėžtos naujos sąvokos, taikomos visų šių fondų atžvilgiu, tame tarpe, socialinės įmokos, socialinės išmokos, valstybės socialinio fondo pajamos, valstybės socialinio fondo sąnaudos ir kt. Nustatyta, kad šių fondų biudžetai sudaromi taikant kaupimo principą ir nustatyta, kokie biudžetų rodikliai tvirtinami Valstybės socialinių fondų biudžeto rodiklių patvirtinimo įstatymu.  Pagal šį įstatymą, 2024 m. ir vėlesnių metų valstybės socialinių fondų biudžetai bus rengiami kaupimo principu ir tvirtinami vienu įstatymu. Įgyvendinant naujas Valstybinio socialinio draudimo fondo biudžeto sandaros įstatymo nuostatas socialinės apsaugos ir darbo ministro 2023-07-13 įsakymu Nr.A1-461 patvirtintos Valstybės socialinių fondų biudžetų sudarymo ir vykdymo taisyklės, VSDF valdybos direktoriaus įsakymais patvirtinti naujos redakcijos Valstybės socialinių fondų biudžetų planavimo tvarkos aprašai (2023-06-30 įsakymu Nr. V-273) bei Valstybės socialinių fondų biudžetų klasifikacijos ir papildomos lentelės (2023-07-10 įsakymu Nr. V-291). Nors 2024 m. valstybės socialinių fondų biudžetai jau bus sudaryti kaupimo principu, tačiau atsiskaitant už 2024 m. VSDF valdyba dar teiks po 2 (parengtus tuo pačiu kaupimo principu) valstybės socialinių fondų ataskaitų rinkinius,  t. y. metinį finansinių ataskaitų rinkinį ir metinį biudžeto vykdymo ataskaitų rinkinį, kadangi Finansų ministerija dar nėra parengusi VSAFAS pakeitimų, reglamentuosiančių biudžeto vykdymo duomenų atskleidimą metiniame ataskaitų rinkinyje. Finansų ministerija planavo iki 2023 m. pabaigos parengti atskirą valstybės socialiniams fondams skirtą viešojo sektoriaus apskaitos ir finansinės atskaitomybės standartą, kurio nuostatos būtų taikomos atsiskaitant dėl 2026 m., nes dar būtina pritaikyti VSAKIS šių rinkinių konsolidavimui į nacionalinį ataskaitų rinkinį. Iki suplanuotos datos standarto parengti nespėta. Finansų ministerijos duomenimis, yra parengtas 32-ojo VSAFAS „Valstybės socialinių fondų ataskaitų rinkiniai“ projektas, kuris tikslinamas.Rekomendaciją laikysime įgyvendinta, finansų ministrui nustačius reikalavimus valstybės socialinių fondų metinio ataskaitų rinkinio rengimui.


Vaikų išlaikymo išmokų apskaitos srityje peržiūrėti gautinų sumų nuvertėjimui įtakos turinčius veiksnius ir pagal poreikį tikslinti Apskaitos politiką, o joje nustatytus kriterijus taikyti praktikoje.

Valstybinio socialinio draudimo fondo valdyba Vaikų išlaikymo išmokų apskaitos srityje peržiūrėjo gautinų sumų nuvertėjimui įtakos turinčius veiksnius ir patvirtino fondo  Apskaitos politiką (Valstybinio socialinio draudimo fondo valdybos prie Socialinės apsaugos ir darbo ministerijos direktoriaus 2022m. balandžio 28 d. įsakymas Nr.V-164 „Dėl Valstybinio socialinio draudimo fondo valdybos prie Socialinės apsaugos ir darbo ministerijos direktoriaus 2013 m. gruodžio 31 d. įsakymo Nr.V-386 „Dėl valstybinio socialinio draudimo fondo apskaitos politikos patvirtinimo“ pakeitimo“). VSDF valdybos Klaipėdos sk. informavo, kad programinės įrangos užsakymas KTM 154886 „Dėl vaikų išlaikymo išmokų ir permokų nuvertėjimo skaičiavimo“ įdiegtas Įmokų taikomojoje sistemoje (Įmokų TS) ir 2023 metų apskaitoje automatiniu būdu taikomas praktikoje:  vaikų išlaikymo išmokų ir permokų nuvertėjimas skaičiuojamas ir ataskaitos formuojamos Įmokų TS, taikant nustatytus nuvertėjimo skaičiavimo kriterijus ir procentinius dydžius.


Valdymo sričiai priskirtas įmones informuoti apie audito rezultatus ir įpareigoti parengti finansinės rizikos valdymą reglamentuojančius dokumentus ar peržiūrėti ir, esant poreikiui, patikslinti esamus, atsižvelgiant į Finansinės rizikos valdymo gairėse valstybės valdomoms įmonėms pateiktas rekomendacijas.

VĮ „Prabavimo rūmai“ (2014-09-10), UAB „Lietuvos Energija“ (2014-09-11) ir VšĮ Centrinė projektų valdymo agentūra  parengė ar peržiūrėjo ir atnaujino finansinės rizikos valdymą reglamentuojančius dokumentus. UAB „Lietuvos Energija“ atnaujintoje Bendrovės grupės iždo valdymo politikoje papildomai nustatytos lėšų diversifikavimo taisyklės, patikslintas tarptautinių reitingo agentūrų ilgalaikio skolinimosi kredito reitingų sąrašas, atnaujintos nuostatos dėl įgyvendintų korporatyvinio valdymo reikalavimų bei pasikeitusios bendrovės grupės įmonių struktūros. UAB „Viešųjų investicijų plėtros agentūra“ patvirtino Finansinės rizikos valdymo procedūrą, tačiau laisvomis lėšomis pradės disponuoti tik baigus atlikti veiksmus, susijusius su įstatų keitimu 2016-03-17 finansų ministrui priėmus sprendimą padidinti bendrovės įstatinį kapitalą. VĮ „Indėlių ir investicijų draudimas“ ir UAB „Būsto paskolų draudimas“ finansinės rizikos valdymo reglamentavimas yra pakankamas.


Siekiant sumažinti administracinę naštą bei užtikrinti teisingą fondų fondų lėšų naudojimą, rekomenduojame priimti sprendimus dėl priemonių gerinant jų valdymą.

XVIII-osios Vyriausybės programos, patvirtintos Seimo 2020-12-11 nutarimu Nr. XIV-72, nuostatų įgyvendinimo plane numatyta pabaigti Nacionalinių plėtros įstaigų (NPĮ) struktūrinę pertvarką, konsoliduojant jas į vieną stiprią nacionalinę plėtros įstaigą, įgalinant ją vykdyti tvariųjų (žaliųjų) finansų instituto ir vystomojo bendradarbiavimo veiklas. 2022-01-26 Vyriausybės pasitarime (protokolas Nr. 4) buvo pritarta NPĮ (UAB „Investicijų ir verslo garantijos“ (INVEGA), UAB Viešųjų investicijų plėtros agentūra (VIPA), UAB Žemės ūkio paskolų garantijų fondas (ŽŪPGF), UAB Valstybės investicijų valdymo agentūra (VIVA) ir UAB „Valstybės investicinis kapitalas“ (VIKA)) konsolidavimui INVEGA pagrindu. Vyriausybės 2022-10-19 nutarimu Nr. 1041 sudaryta įmonių grupė (INVEGA – patronuojanti bendrovė, o VIPA, VIVA, ŽŪPGF – jos dukterinės bendrovės). Vyriausybės 2023-02-15 nutarimu Nr. 90 pavedimas vykdyti NPĮ veiklą paliktas tik INVEGAI, kuri yra vienintelė Lietuvoje veikianti NPĮ. Taip pat, įgyvendinant NPĮ konsolidavimo reformą ir siekiant jos pagrindinio tikslo – turėti vieną stiprią NPĮ, 2023-06-20 priimtas Nacionalinių plėtros įstaigų įstatymo Nr. XIII-1257 pavadinimo, 1, 4, 6, 7 straipsnių pakeitimo ir 11(1) straipsnio pripažinimo netekusiu galios įstatymas Nr. XIV-2078, kuriuo pakeistas Nacionalinių plėtros įstaigų įstatymo pavadinimas, o kitos įstatymo nuostatos pritaikytos vienai NPĮ. 2023-07-21 priimtas finansų ministrės įsakymas Nr. 1K-281 dėl INVEGA reorganizavimo prijungiant VIPA ir ŽŪPGF (reorganizavimo užbaigimo). Nuo 2023-12-15 įsigaliojo nauja INVEGA struktūra su integruotomis prijungtomis dukterinėmis bendrovėmis (https://invega.lt/struktura-ir-kontaktai/struktura/84).


Susisiekimo ministro valdymo srities VĮ Vidaus vandens kelių direkcija, neturinti finansinės rizikos valdymo politikos dokumentų, jų nerengs, nes finansinės rizikos valdymas jiems neaktualus dėl ribotų laisvų piniginių lėšų. Kitai įmonei, AB „Lietuvos jūrų laivininkystei“, turėjusiai parengti finansinės rizikos valdymo politikos dokumentus, rekomendacija neaktuali, nes Klaipėdos apygardos teismas 2015-12-14 nutarė iškelti bankroto bylą (nutartis įsiteisėjo 2015-12-29). Visos kitos ministro valdymo srities įmonės turi finansinės rizikos valdymo dokumentus.


Visos Žemės ūkio ministro valdymo srities valstybės valdomos įmonės ir viešosios įstaigos turi pasitvirtinusios finansinės rizikos valdymą reglamentuojančius dokumentus.


Įteisinti naudojamus veikiančius valstybės informacinius išteklius ir nustatyti kontrolės priemones, užtikrinančias kuriamų išteklių įteisinimą laiku.

Žemės ūkio ministerija iki 2023-12-27 įteisino dešimt informacinių sistemų iš vienuolikos, viena informacinė sistema likviduota.


Siekiant užtikrinti viešojo intereso apsaugą pavestose veiklos srityse, numatyti kontrolės priemones, kurios padėtų operatyviau nustatyti veiklos srityse padarytus viešojo intereso pažeidimus ir užtikrintų, kad nedelsiant būtų imtasi priemonių jiems pašalinti.

Valstybinė teritorijų planavimo ir statybos inspekcija prie Aplinkos ministerijos

Valstybinės teritorijų planavimo ir statybos inspekcijos prie Aplinkos ministerijos (toliau – Inspekcija) viršininkas 2014-09-30 įsakymu Nr. 1V-128 patvirtino Viešojo intereso gynimo Valstybinėje teritorijų planavimo ir statybos inspekcijoje prie Aplinkos ministerijos tvarkos aprašą (toliau – Aprašas), kuriuo siekiama racionalaus, greito ir efektyvaus viešojo intereso gynimo, atliekant teritorijų planavimo ir statybos valstybinę priežiūrą. Aprašo 5 p. nustatyta, kad Inspekcija galimus viešojo intereso pažeidimus gali nustatyti nagrinėdama skundus ar prašymus, sudarančius pagrindą ginti viešąjį interesą, arba pagal kompetenciją vykdydama kitas teisės aktuose nustatytas funkcijas (pavyzdžiui, nagrinėdama prašymus, atlikdama planinius patikrinimus, savo iniciatyva tikrindama statybą, vykdydama reidus ir kt.). Aprašo 18 ir 20 p. numatyta, kad jei tam, kad būtų pašalinti nustatyti galimi viešojo intereso pažeidimai, reikia kreiptis į teismą ar prokuratūrą dėl viešojo intereso gynimo, už pažeidimų nagrinėjimą atsakingas specialistas parengia rašytinę išvadą apie nustatytus teisės aktų pažeidimus, kuri yra pagrindas atsakingiems Inspekcijos specialistams, kurių veiklos sritis yra teisė, parengti ieškinį ar prašymą teismui arba prašymą prokuratūrai ginti viešąjį interesą; prašymas prokuratūrai ginti viešąjį interesą turi būti parengtas ir užregistruotas Inspekcijos dokumentų valdymo informacinėje sistemoje „Avilys“ ne vėliau kaip per 15 darbo dienų nuo išvados registracijos šioje informacinėje sistemoje.


Siekiant užtikrinti, kad naujasis trijų pakopų medicinos atsargų kaupimo modelis veiktų efektyviai, o sukauptos atsargos ekstremaliųjų situacijų metu patenkintų padidėjusius gydymo įstaigų poreikius, patikslinti gydymo įstaigų atsargų kaupimo ir panaudojimo stebėsenos procedūras.


Reglamentuoti informacijos apie patikrinimų metu nustatytus Higienos normų pažeidimus, perdavimo visuomenės sveikatos centrams tvarką (terminus ir būdus).

Socialinių paslaugų priežiūros departamento prie Socialinės apsaugos ir darbo ministerijos direktoriaus 2014 m. balandžio 24 d.  įsakymu Nr. V-45 pakeistas Atitikties socialinės globos normoms vertinimų tvarkos aprašas ir papildytas punktu, nurodančiu, kad departamentas per 14 d. po atlikto vertinimo informuos atitinkamus Visuomenės sveikatos centrus apie nustatytus ar galimus žymius neatitikimus higienos normoms.


Tobulinti vaiko nuomonės išklausymo procedūrą: numatyti, kad ikiteisminio įvaikinimo proceso metu išklausant vaiko nuomonę dalyvautų ne tik suinteresuotas asmuo (globėjas), bet ir VTAS specialistai.

Valstybės vaiko teisių apsaugos ir įvaikinimo tarnyba prie Socialinės apsaugos ir darbo ministerijos


Siekiant, kad būtų įvykdyta kuo daugiau teismų sprendimų, pagal kuriuos į valstybės biudžetą turi būti išieškotos pinigų sumos, patikslinti Valstybinės mokesčių inspekcijos prie Lietuvos Respublikos finansų ministerijos viršininko 2006-05-11 įsakymu Nr. V-182 patvirtintas Vykdomųjų dokumentų registravimo, pateikimo vykdyti ir vykdymo taisykles taip, kad atstovaujant valstybei teismų sprendimų vykdymo procese būtų aktyviai domimasi sprendimų vykdymo eiga ir, esant reikalui, priimami sprendimai, leidžiantys paspartinti priteistų pinigų sumų į valstybės biudžetą išieškojimą.

Valstybinė mokesčių inspekcija prie Lietuvos Respublikos finansų ministerijos

Valstybinės mokesčių inspekcijos prie Finansų ministerijos viršininko 2006-05-11 įsakymu Nr. V-182 (2014-10-28 įsakymo Nr. V-397 redakcija) patvirtintų Vykdomųjų dokumentų registravimo, pateikimo vykdyti ir vykdymo taisyklių 15 p. nustatyta, kad apie vykdomųjų dokumentų, pagal kuriuos turi būti išieškotos didesnės kaip 5179 litų (1500 eurų) sumos, vykdymo eigą antstolis užklausiamas, jeigu po jo pateikimo vykdyti ar po informacijos apie jo vykdymo eigą gavimo iš antstolio praėjo pusė metų ir per šį laikotarpį į Valstybinės mokesčių inspekcijos biudžeto pajamų surenkamąją sąskaitą nebuvo išieškota visa ar dalis išieškotinos sumos.


Paskelbti įstaigos interneto puslapyje dažniausiai pasitaikančių pažeidimų vaikų globos įstaigose apibendrinimus ir gerosios praktikos, teikiant socialines paslaugas vaikų globos įstaigose, pavyzdžius.

Įstaigos interneto puslapyje paskelbtas leidinys „Vaikų socialinės globos kokybė ir jos vertinimas“, kuriame paskelbti dažniausiai nustatyti neatitikimai vaikų globos įstaigose ir su jais susijusios rekomendacijos.


Siekiant geriau išnaudoti sukurtų paslaugų galimybes, informuoti asmenis apie galimybę el. būdu pranešti apie dingusį asmens tapatybės dokumentą ir vietas, kur galima patikrinti biometrinius duomenis, atsiimant pagamintus dokumentus.

Siekiant geriau informuoti asmenis apie galimybę elektroniniu būdu pranešti apie prarastą asmens dokumentą per Viešųjų paslaugų, susijusių su asmens ir kitų dokumentų išdavimu, konsultavimu, teikimo Lietuvos Respublikos piliečiams ir užsieniečiams informacinę sistemą (toliau - EPEKIS) teritorinių policijos įstaigų migracijos padalinių viršininkai įpareigoti užtikrinti, kad teritorinių policijos įstaigų interneto svetainėse būtų įkelta informacija apie EPEKIS teikiamas elektronines paslaugas ir asmenų priėmimo vietose esančiuose informaciniuose stenduose būtų iškabinta informacija apie teikiamas elektronines paslaugas, taip pat Migracijos departamento prie Vidaus reikalų ministerijos (toliau - Migracijos departamentas) priimamajame dalinami lankstinukai apie EPEKIS teikiamas elektronines paslaugas. Migracijos departamento interneto svetainėje interesantų skiltyje sukurta nauja rubrika „Praradote dokumentą? Praneškite!”, kurioje pateikta informacija apie elektroninę paslaugą ir nuoroda į EPEKIS.


Pakeisti ministerijos IT investicijų planavimo ir skyrimo sistemą taip, kad visiems teisingumo ministro valdymo srities informaciniams ištekliams tenkančios investicijos būtų vertinamos taikant tinkamus kriterijus.

Teisingumo ministerija 2015-06-26 elektroniniu paštu informavo, kad visiems teisingumo ministro valdymo srities informaciniams ištekliams tenkančios investicijos būtų vertinamos taikant tinkamus kriterijus, 2015 m. birželio12 d. teisingumo ministro įsakymu Nr. 1R-150 buvo patikslinti Teisingumo ministro  valdymo  sričių  investicijų  projektų  atrankos  kriterijai  ir  jų reikšmės.


Didinti atliekamų planinių patikrinimų apimtis.

Padidinta atliekamų planinių patikrinimų apimtis: 2013 m. buvo atlikti 23 įstaigų, teikiančių socialinę globą vaikams patikrinimai vietoje ir 6 nuotoliniu būdu; 2014 m. buvo atlikti 21 įstaigos, teikiančios socialinę globą vaikams, patikrinimai vietoje ir 150 nuotoliniu būdu.


Tobulinti darbo laiko sąnaudų normatyvus - numatyti didesnį, nei bendras, vienam vaikui, turinčiam emocijų ir elgesio sutrikimą, paslaugas teikiančių darbuotojų darbo laiko sąnaudų normatyvą.

Lietuvos Respublikos socialinės apsaugos ir darbo ministerija

Buvo pakeistas socialinės apsaugos ir darbo ministro 2014 m. balandžio 7 d. įsakymas Nr. A1-181 „Dėl Lietuvos Respublikos socialinės apsaugos ir darbo ministro 2006 m. lapkričio 30 d. įsakymo Nr. A1-317 „Dėl socialinę globą teikiančių darbuotojų darbo laiko sąnaudų normatyvų patvirtinimo“ pakeitimo, kuriuo numatytas didesnis nei bendras vienam vaikui, turinčiam emocijų ir elgesio sutrikimą, paslaugas teikiančių darbuotojų darbo laiko sąnaudų normatyvas.


Parengti dokumentą, kuriame būtų numatyta, kaip vertinti kultūros paveldo objekto būklės pokytį, ir užtikrinti, kad būtų organizuoti mokymai stebėseną vykdantiems Kultūros paveldo departamento ir savivaldybių atsakingiems darbuotojams apie jo taikymą.

Kultūros ministro 2014 m. lapkričio 5  d. įsakymu  Nr. ĮV-786  patvirtintas  Nekilnojamojo kultūros paveldo objektų stebėsenos taisyklių pakeitimas, o kultūros ministro 2014 m. lapkričio 5  d. įsakymu Nr. ĮV-787 patvirtintos Kultūros paveldo objekto būklės tikrinimo taisyklės, kuriose numatyta kultūros paveldo objektų būklės pokyčio vertinimo kriterijai.Kultūros paveldo departamentas 2014 m. lapkričio 19 d. organizavo respublikinį paveldosaugininkų seminarą, kurio metu stebėseną vykdantiems Kultūros paveldo departamento ir savivaldybių specialistams vyko mokymai apie šių teisės aktų taikymą.


Nacionalinė žemės tarnyba prie Žemės ūkio ministerijos

Nacionalinės žemės tarnybos prie Žemės ūkio ministerijos direktoriaus 2013-01-10 įsakymu Nr. 1P-(1.3.)-23 patvirtintų Nacionalinės žemės tarnybos prie Žemės ūkio ministerijos informacijos teikimo teisėsaugos institucijoms taisyklių 17 p. (2014-09-12 įsakymo Nr. 1P-(1.3.)-346 redakcija) nustatyta, kad struktūrinis padalinys, nustatęs Nacionalinės žemės tarnybos veiklos srityje padarytus viešojo intereso pažeidimus, kurių negalima ištaisyti administracine tvarka, nedelsdamas, bet ne vėliau kaip per 20 darbo dienų nuo sužinojimo apie pažeidimą dienos, kreipiasi į prokuratūrą dėl viešojo intereso gynimo.


Įvertinus ataskaitos 1 skyriuje pateiktą informaciją apie draudėjus, kurie neteisingai ir neišsamiai informavo apie indėlių ir įsipareigojimų investuotojams draudimą, atlikti šių draudėjų patikrinimus.

Valstybės įmonė "Indėlių ir investicijų draudimas"

VĮ „Indėlių ir investicijų draudimas“ 2014-02-26 pateikė Valstybės kontrolei draudėjų tikrinimų planą, vadovaujantis kuriuo laikotarpiu nuo 2014 m. balandžio 1 d. iki 2014 m. birželio 30 d. atliko AB DNB banko, UAB „DNB investicijų valdymas“, AB „Citadele“ banko ir AB banko „Finasta“ tikrinimus ir įvertino minėtų draudėjų interneto svetainėse pateiktą informaciją apie indėlių ir įsipareigojimų investuotojams draudimą. Be to, VĮ „Indėlių ir investicijų draudimas“ parengė ir savo interneto svetainėje paskelbė bei visiems draudėjams išsiuntė rekomendacijas dėl informavimo apie indėlių ir (ar) įsipareigojimų investuotojams draudimą.


Suderinti Lietuvos Respublikos energetikos ministro 2011 m. spalio 27 d. įsakymo Nr. 1-264 „Dėl piniginių baudų skyrimo ir jų dydžio nustatymo taisyklių patvirtinimo“ nuostatas su Šilumos ūkio įstatymu.

Lietuvos Respublikos energetikos ministerija

Lietuvos Respublikos energetikos ministro 2015 m. vasario 18 d. įsakymu Nr. 1-50 „Dėl Lietuvos Respublikos energetikos ministro 2011 m. spalio 27 d. įsakymo Nr. 1–264 „Dėl piniginių baudų skyrimo ir jų dydžio nustatymo taisyklių patvirtinimo pakeitimo“ pakeista baudų skyrimo šilumos punktų prižiūrėtojams už netinkamą veiklą tvarka.


Siekiant užtikrinti, kad visų aktualių valstybės informacinių išteklių duomenys būtų pasiekiami per Valstybės informacinių išteklių sąveikumo platformą: nustatyti kriterijus, skirtus identifikuoti valstybės informacinius išteklius, kurių duomenis aktualu gauti per VIISP.

Valstybės skaitmeninių sprendimų agentūra

Informacinės visuomenės plėtros komiteto prie Susisiekimo ministerijos direktoriaus 2015 m. birželio 30 d. įsakymu Nr. T-201  patvirtintas valstybės informacinių sistemų ir registrų automatinių sąsajų tarp skirtingų valstybės ir savivaldybių institucijų ir įstaigų valdomų ir tvarkomų valstybės informacinių sistemų ar registrų, kurias reikalinga sukurti ir kurios turi būti prieinamos per VIISP, sąrašas su terminais.


Sukurti organizacinę struktūrą, kuri spręstų pagrindinius IT strateginius ir IT valdymo uždavinius ir užtikrintų reikiamą visų lygių – vadovybės, visų ministro valdymo sričių veiklos ir IT atstovavimą bei veiklų koordinavimą.

2015-01-28 teisingumo ministro įsakymu Nr. 1R-19 Teisinių institucijų departamente įsteigtas Informacinių išteklių koordinavimo skyrius. Panaikintas Registrų departamentas ir jame esantys skyriai bei perskirstomos šių skyrių vykdytos funkcijos. Informacinių išteklių koordinavimo skyriui, be anksčiau vykdytų Registrų teisinio reguliavimo skyriaus funkcijų, numatomos naujos funkcijos, susijusios su Teisingumo ministerijai ir ministro valdymo sričiai priskirtų registrų ir informacinių sistemų veiklos organizavimu, koordinavimu ir kontrole (Priedas 3.1 ir 3.2).2015-05-28 teisingumo ministro įsakymu Nr.1R-128 sudarytas Lietuvos Respublikos teisingumo ministro valdymo srities valstybės informacinių išteklių (registrų, valstybės ir kitų informacinių sistemų) strateginio valdymo komitetas pagrindiniams valdymo uždaviniams spręsti (Priedas 3.3).Komitetas įpareigotas ne rečiau kaip kartą per kalendorinius metus svarstyti Lietuvos Respublikos teisingumo ministro valdymo srities valstybės informacinių išteklių (registrų, valstybės ir kitų informacinių sistemų) svarbiausius strateginius valdymo ir plėtros klausimus bei teikti pasiūlymus Lietuvos Respublikos teisingumo ministrui dėl jo valdymo srities valstybės informacinių išteklių (registrų, valstybės ir kitų informacinių sistemų) modernizavimo, veiklos optimizavimo, plėtros prioritetų ir investicijų projektų poreikio nustatymo.


Valdymo sričiai priskirtas įmones informuoti apie audito rezultatus ir įpareigoti parengti finansinės rizikos valdymą reglamentuojančius dokumentus ar peržiūrėti ir, esant poreikiui, patikslinti esamus, atsižvelgiant į Finansinės rizikos valdymo gairėse valstybės valdomoms įmonėms pateiktas rekomendacijas.

Teisingumo ministro valdymo srities VĮ Registrų centras 2014-06-09 išdėstė nauja redakcija įmonės finansinės rizikos valdymo politikos aprašą, tačiau įmonė laisvų lėšų neturi ir investavimo nevykdo. Kadangi įmonės turi sąskaitas visuose Lietuvos Respublikos bankuose, einamųjų sąskaitų likučių stebėsena vykdoma kasdien. VĮ „Mūsų amatai“, atsižvelgiant į valstybinio audito ataskaitoje pateiktas rekomendacijas, sudarytos visos prielaidos efektyviai valdyti finansinę riziką: nustatyta įmonės valdymo organams teikiamos ataskaitos forma ir turinys, atskaitomybės valdybai forma, turinys ir terminai. Prekių, paslaugų ir darbų pirkimai vykdomi pagal Viešųjų pirkimų įstatymo reikalavimus.


Siekiant išvengti grėsmių kai kurių teritorijų priežiūrai, rūšių ar buveinių apsaugai, prieš pavedant nacionalinių parkų direkcijoms papildomas funkcijas ir skiriant prižiūrėti papildomas teritorijas, išanalizuoti direkcijų pajėgumus ir priimti sprendimus atsižvelgus į direkcijų turimus žmogiškuosius ir finansinius išteklius.

Lietuvos Respublikos kultūros ministerija

Kultūros ministerija nustatė, kad Trakų istorinio nacionalinio parko direkcijos veiklos rodikliai gerokai viršija Vilniaus pilių valstybinio kultūrinio rezervato direkcijos veiklos rodiklius. Todėl, siekdamas suvienodinti darbuotojų darbo krūvį, Kultūros ministras 2015-03-30 įsakymu Nr. ĮV-215 nuo 2015 m. balandžio 1 d. Trakų istorinio nacionalinio parko direkcijai padidino pareigybių skaičių  trimis vienetais, o Vilniaus pilių valstybinio kultūrinio rezervato direkcijai trimis sumažino.


Siekiant nustatyti rūšių ir buveinių ar gamtinio kraštovaizdžio kompleksų būklę ir priemones jai gerinti, išanalizuoti ir įvertinti gamtotvarkos planų poreikį ir juos parengti nacionaliniams parkams ar jų dalims.

Valstybinė saugomų teritorijų tarnyba prie Aplinkos ministerijos informavo, kad pirmiausia rengiami nepakankamai apsaugotų ir gamtiniu požiūriu svarbiausių teritorijų gamtotvarkos planai, todėl, išanalizavusi nacionalinių parkų direkcijų pateiktą informaciją, 2014–2020 metais numatė parengti Aukštaitijos nacionalinio parko dalies (Ginučių ąžuolyno) ir Žemaitijos nacionalinio parko dalies (Paparčių telmologinio draustinio) gamtotvarkos planus. Tarnyba atrinko po dvi teritorijas šiuose nacionaliniuose parkuose ir vieną teritoriją Čepkelių valstybiniame rezervate, kad parengtų jų gamtotvarkos planus. Dzūkijos nacionaliniame parke 2015–2016 metais patvirtinti du gamtotvarkos planai, o Žemaitijos nacionaliniame parke 2015–2017 metais – trys.


Sukurti arba pritaikyti esamą IT turto ir paslaugų investicijų valdymui skirtą metodiką, kurioje būtų išsami IT biudžeto sudarymo ir prioritetų nustatymo tvarka, IT investicijų kontrolės ir duodamos naudos analizės mechanizmas.

Lietuvos Respublikos teisingumo ministerija

2015 m. birželio 23 d. teisingumo ministro įsakymu Nr. 1R-161 patvirtintas Lietuvos Respublikos teisingumo ministro valdymo sričių valstybės investicijų projektų rengimo, vertinimo ir įgyvendinimo stebėsenos  tvarkos aprašas.


Užtikrinti, kad būtų baigta kurti grafinė melioruotos žemės ir melioracijos statinių apskaitos duomenų bazė. Tai padės efektyviau formuoti valstybės politiką melioracijos srityje ir leis efektyviau naudoti skiriamas lėšas.

Lietuvos Respublikos žemės ūkio ministerija

Rekomendacija įgyvendinta, nes Žemės ūkio ministerija parengė ir ministro 2015-05-12 įsakymu Nr. 3D-379 patvirtino Melioruotos žemės ir melioracijos statinių apskaitos grafinės duomenų bazės sukūrimo veiksmų planą. Veiksmų plane numatoma parengti Lietuvos Respublikos teritorijos M 1:2000 žemių melioracijos statinių vektorinių duomenų rinkinio MEL_DR 2 LT specifikaciją, parengti MelGIS darbų techninius reikalavimus, nuolat teikti metodinę ir techninę pagalbą savivaldybių melioracijos specialistams MelGIS darbų vykdymo klausimais, kontroliuoti melioruotos žemės ir melioracijos statinių apskaitos grafinės duomenų bazės sukūrimo eigą. Be to, Žemės ūkio ministro 2014-12-17 įsakymu Nr. 3D-969 pakeisti valstybės biudžeto specialiosiomis tikslinėmis dotacijomis einamiesiems tikslams finansuojamų melioracijos darbų žemės ūkio paskirties žemėje prioritetai. Patvirtintas prioritetas – melioracijos projektų M1:2000 planinės medžiagos (griovių, rinktuvų, hidrotechnikos statinių, pylimų, užtvankų, tvenkinių, sausintuvų) vektorizavimas ir atributinių duomenų rinkinio parengimas pagal MelGIS specifikaciją. Šiuos darbus būtina atlikti iki 2016-12-31. Taip pat Žemės ūkio ministras 2014-12-17 įsakymu Nr. 3D-970 nustatė, kad melioracijos statinių apskaita būtų tvarkoma pagal kadastro vietoves, jose išskiriant vienetais tiltus, siurblines, tvenkinių hidrotechnikos statinius.


Siekiant optimalaus el. paslaugų teikimo, nustatyti mechanizmą, užtikrinantį paslaugos teikimo proceso įvertinimą, prieš perkeliant paslaugas į elektroninę erdvę.

Lietuvos Respublikos susisiekimo ministro 2015 m. spalio 7 d. įsakymu Nr. 3-416(1.5 E) patvirtinta „Elektroninių paslaugų kūrimo metodika“. Paslaugų kūrimo metodikos tikslas – nustatyti reikalavimus, kaip turi būti vykdomi elektroninių paslaugų kūrimo arba modernizavimo projektai, siekiant sukurti pažangias elektronines paslaugas. Šioje metodikoje nustatytas mechanizmas dėl paslaugų procesų pertvarkymo reikalavimų prieš perkeliat paslaugas į el. erdvę.


Siekiant, kad būtų nustatytas tikslus lėšų, reikalingų valstybei nuosavybės teise priklausančio melioracijos turto tinkamai priežiūrai, poreikis, užtikrinti, kad savivaldybės nurodytų lėšų poreikį melioracijos funkcijai vykdyti pagal žemės ūkio ministro patvirtintą Melioracijos ir hidrotechnikos statinių eksploatavimo valstybinei (valstybės perduotai savivaldybėms) funkcijai atlikti skirtų lėšų apskaičiavimo metodiką.

Rekomendacija įgyvendinta, nes Žemės ūkio ministerija 2015-01-08 raštu Nr.2D-85(12.6) įspėjo savivaldybių administracijas, kad paraiškos melioracijos finansavimui bus priimamos tik apskaičiuotos pagal 2013-03-21 Žemės ūkio ministro įsakymu Nr. 3D-211 ,,Dėl Valstybei nuosavybės teise priklausančių melioracijos statinių ir melioracijos sistemų naudojimo, būklės vertinimo ir melioracijos darbų finansavimo taisyklių patvirtinimo“ nustatytą tvarką. Siekiant optimaliau paskirstyti savivaldybėms valstybės biudžeto lėšas melioracijai, buvo pakeista ir žemės ūkio ministro 2014-12-17 įsakymu Nr. 3D-971 patvirtinta Melioracijos ir hidrotechnikos statinių eksploatavimo valstybinėms (perduotoms savivaldybėms) funkcijoms atlikti skirtų lėšų apskaičiavimo metodika.


Parengti viešinimo strategiją, kurioje būtų numatytos viešinimo priemonės, skirtos įvaikinimui populiarinti, skatinti ir informuoti apie GIMK programą, taip pat nurodyti atsakingi vykdytojai ir priemonių koordinatorius.

Parengtas 2015 m. II pusmečio - 2016 m. vaiko globos (rūpybos) šeimoje ir įvaikinimo strateginis viešinimo planas, kuriame numatytos viešinimo priemonės, skirtos įvaikinimui populiarinti, skatinti ir informuoti apie GIMK programą, taip pat nurodyti atsakingi vykdytojai ir priemonių koordinatorius. Planas patvirtintas 2015 m. birželio 30 d. Tarnybos įsakymu Nr. BV-37.


Siekiant užtikrinti, kad visų aktualių valstybės informacinių išteklių duomenys būtų pasiekiami per Valstybės informacinių išteklių sąveikumo platformą:  inicijuoti aktualių valstybės informacinių išteklių duomenys duomenų pateikimą per VIISP.

2015 m. liepos 31 d. raštu Nr. S-1186 Informacinės visuomenės plėtros komitetas prie Susisiekimo ministerijos kreipėsi į valstybės informacinių išteklių, kurių duomenis aktualu gauti per VIISP, tvarkytojus dėl duomenų pateikimo per VIISP.


Siekiant sudaryti prielaidas institucijų bendradarbiavimui kuriant ir teikiant el. paslaugas vieno langelio principu: nustatant e. valdžios strategines plėtros kryptis įtraukti nuostatas dėl el. paslaugų sąsajų su svarbiausiais gyvenimo įvykiais ir numatyti iniciatyvų įgyvendinimo terminus.

Lietuvos Respublikos Vyriausybės 2015 m. rugsėjo 25 d. nutarimu Nr. 1026 patikslinta Informacinės visuomenės plėtros 2014–2020 m. programa „Lietuvos Respublikos skaitmeninė darbotvarkė“, kurioje numatyta, kad turi būti kuriamos sudėtinės e. paslaugos pagal gyvenimo įvykius. Sudėtinė elektroninė paslauga suprantama kaip kelios į vieną paslaugą sujungtos gyventojams ar verslui teikiamos elektroninės paslaugos, siekiant suteikti galutiniam paslaugos gavėjui jo poreikius atitinkančią paslaugą pagal tam tikrą gyvenimo ar verslo įvykį.


Valstybinė maisto ir veterinarijos tarnyba

2014 m. vykdant valstybinę GMO produktų kontrolę buvo atrinkti 197 mėginiai genetinei modifikacijai nustatyti (iš jų 8 mėginiai iš rinkos).  2015 m. sausio–rugsėjo mėnesiais buvo atrinkti 32 mėginiai iš rinkos - 2015 m. iš rinkos atrinkta 24 mėginiais daugiau, arba 4 kartus daugiau nei 2014 m.


Siekiant, kad visiems smurtą artimoje aplinkoje patyrusiems asmenims nedelsiant po smurto įvykio būtų suteikta pagalba, tobulinti pagalbos organizavimo sistemą taip, kad (...) būtų nustatytas konkretus terminas, per kurį policijos pareigūnai turi pranešti specializuotos pagalbos centrui apie smurto įvykį.

Policijos departamentas prie Lietuvos Respublikos vidaus reikalų ministerijos

Lietuvos policijos generalinio komisaro 2015-06-30 įsakymu Nr. 5-V-602 buvo patvirtinta Policijos pareigūnų reagavimo į pranešimus apie smurtą artimoje aplinkoje tvarkos aprašo nauja redakcija. Aprašo 9 p. numatyta, kad pranešimas apie galimai smurtą artimoje aplinkoje patyrusį asmenį ne vėliau kaip per 12 valandų nuo tarnybinio pranešimo dėl galimo smurto artimoje aplinkoje atvejo surašymo momento turi būti išsiųstas specializuotos pagalbos centrui.


Įvertinti direkcijų funkcijoms įgyvendinti reikalingų pastatų poreikį, atsižvelgiant į prižiūrimų ir tvarkomų teritorijų plotą, lankytojų ir darbuotojų skaičių, pastatų priežiūros, išlaikymo, atnaujinimo, rekonstrukcijos galimybes.

Valstybinių parkų direkcijos įvertino kiek ir kokio nekilnojamojo turto reikia jų funkcijoms atlikti, ir kokių veiksmų planuoja imtis su nereikalingu turtu.


Nustatyti teisingumo ministro valdymo srities informacinės architektūros modelį: suklasifikuoti visus srityje valdomus ir tvarkomus duomenis pagal svarbą ir apibrėžti jų vientisumo ir nuoseklumo principus.

Teisingumo ministras 2015-08-20 įsakymu Nr.1R 244 patvirtino Lietuvos Respublikos teisingumo ministro valdymo srities registrų, valstybės ir kitų (vidaus administravimo) informacinių sistemų informacijos valdymo modelį, kurio prieduose įvardinti teisingumo ministro valdymo srities registrų, valstybės ir kitų (vidaus administravimo) informacinių sistemų informacijos vientisumo ir nuoseklumo principai bei  suklasifikuota teisingumo ministro valdymo srities elektroninė informacija.


Siekiant gerinti kuriamų ir teikiamų el. paslaugų kokybę bei didinti jų efektyvumą nustatyti el. paslaugų poreikio valstybės institucijose ir įstaigose, centralizuoto vertinimo mechanizmą ir kokybės vertinimo reikalavimus, užtikrinančius vientisą el. paslaugų vertinimą visose valstybės institucijose ir įstaigose, rekomenduoti šiuos reikalavimus taikyti savivaldybių institucijoms ir įstaigoms.

Lietuvos Respublikos susisiekimo ministro 2015 m. spalio 7 d. įsakymu Nr. 3-416(1.5 E) patvirtinta „El. paslaugų plėtros prioritetų metodika“, kuri skirta visoms institucijoms, planuojančioms ir (arba) įgyvendinančioms elektroninių paslaugų kūrimo projektus.  Prioritetų nustatymo metodikos tikslas – apibrėžti elektroninių paslaugų plėtros prioritetų nustatymo principus ir vertinimo kriterijus siekiant, kad pirmiausia būtų kuriamos reikalingiausios, didžiausią naudą visoms suinteresuotoms šalims – ir paslaugų gavėjams, ir šias paslaugas teikiančioms institucijoms – teikiančios elektroninės paslaugos vienas iš metodikoje numatytų kriterijų „Ar numatoma sukurti arba modernizuoti platforminį sprendimą arba elektroninių paslaugų portalą?“. Taip pat Lietuvos Respublikos susisiekimo ministro 2015 m. spalio 7 d. įsakymu Nr. 3-416(1.5 E) patvirtinta „El paslaugų kokybės vertinimo metodika“,  skirta visoms institucijoms, planuojančioms ir (arba) įgyvendinančioms elektroninių paslaugų kūrimo projektus. Kokybės vertinimo metodikos tikslas – nustatyti elektroninių paslaugų kokybės vertinimo kriterijus, kuriais vadovaudamosi valstybės institucijos ir įstaigos (toliau – institucijos), prieš inicijuodamos konkrečių elektroninių paslaugų kūrimą ar modernizavimą, įvertintų kiekvieną esamą ir numatomą sukurti elektroninę paslaugą pagal jos tipą  ir apibrėžtų siekiamus kokybinius elektroninės paslaugos parametrus, kuriais vadovautųsi kurdamos arba modernizuodamos šias paslaugas.


Siekiant užtikrinti, kad trečiųjų šalių paslaugos atitiktų veiklos poreikius: sutartyse su trečiosiomis šalimis dėl IT paslaugų nustatyti teisės aktų reikalavimus atitinkančias sąlygas, įtraukti nuostatas dėl paslaugų teikėjų veiklos kontrolės ir atsakomybės.

Asmens dokumentų išrašymo centras prie Vidaus reikalų ministerijos

Asmens dokumentų išrašymo centras prie Lietuvos Respublikos vidaus reikalų ministerijos (toliau –Asmens dokumentų išrašymo centras) informuoja, kad balandžio 28 d. pasirašyta paslaugų teikimo sutartis Nr. 2-9  tarp Asmens dokumentų išrašymo centro ir UAB “ATEA” . Sutarties objektas - Asmens dokumentų išdavimo sistemos ir Asmens dokumentų gamybos informacinės sistemos priežiūros paslaugų teikimas. Sutartyje numatytos nuostatos dėl paslaugų teikėjo atsakomybės ir veiklos kontrolės. Sutarties vykdymas yra užtikrintas banko garantija sumai 20275 eurų.